title: Microsoft Azure

text: Microsoft Azure on Microsoftin julkinen pilvipalvelu. Azurea voidaan käyttää sekä virtuaalipalvelinten alustana (Infrastructure as a Service, IaaS) että kehittäjille tarkoitettuna kehitysalustana (Platform as a Service, PaaS). Microsoft Azure tarjoaa myös erilaisia valmiita pilvipalvelukomponentteja esimerkiksi mobiililaitteiden hallintaan (Microsoft Intune), dokumenttien suojaamiseen (Azure Rights Management Service), suurten datamassojen analysointiin (Big Data) ja koneoppimiseen (Azure Machine Learning). Lisäksi Azure toimii monen Microsoftin oman pilvisovelluksen, kuten esimerkiksi Dynamics CRM Onlinen alustana.


title: Annika Tello

text: Annika Tello (s. 1979) on suomalainen sanoittaja, säveltäjä, tekstituottaja ja musiikkimanageri. Hän on tehnyt sanoituksia ja kappaleita suomalaisille artisteille kuten Stina Girs, Diandra, Aki Samuli, Janne Ordén, Antti Railio, Heidi Pakarinen, Antti Kleemola, Susanna Heikki ja Jenni Jaakkola.


title: Annika Tello

text: Annika Tellon sanoittamia kappaleita ovat muun muassa Stina Girsin ”Mä tahdon tietää mitä rakkaus on”, Antti Railion ”Kaiken muun saa viedä” ja Aki Samulin "Clandestino". Tello on osallistunut sanoittamisen lisäksi joidenkin kappaleiden sävellystyöhön sekä toimii tekstituottajana.


title: Annika Tello

text:
Tello on kotoisin Rovaniemeltä ja koulutukseltaan sosionomi.
Tello säveltää ja sanoittaa kappaleita myös omaan käyttöönsä artistinimellä Jade. Jade-bändi toimi vuosina 2011-2013.


title: Annika Tello

text: Tello sai vuodelle 2018 Suomen Musiikintekijät ry:n mentorointistipendin ja mentorikseen laulaja-lauluntekijä Anssi Kelan .


title: Nicolas Alnoudji

text: Nicolas Alnoudji (s. 9. joulukuuta 1979 Garoua) on kamerunilainen entinen jalkapalloilija. Pelipaikaltaan hän oli keskikenttäpelaaja.


title: Nicolas Alnoudji

text: Alnoudji pelasi pääsarjatasolla kamerunilaisissa Coton Sportissa ja Tonnerre Yaoundéssa, turkkilaisessa Çaykur Rizesporissa, ranskalaisessa Bastiassa, qatarilaisessa Al Sailiyassa, belgialaisessa RAEC Monsissa, romanialaisessa Pandurii Targu Jiussa ja Réunionin pääsarjan Saint-Pierroisessa.


title: Nicolas Alnoudji

text: Kamerunin maajoukkueessa Alnoudji pelasi 17 ottelua vuosina 2000–2002. Hän oli mukana Maanosaliittojen cupissa 2001, Kamerunin voittamissa Afrikan-mestaruuskilpailuissa 2002 ja MM-kilpailuissa 2002. Alnoudji oli lisäksi voittamassa olympiakultaa Sydnessä 2000.


title: Pesäpallon suomensarja 1964

text: Pesäpallon suomensarjan 20. kausi pelattiin kesällä 1964. Sarja pelattiin neljässä lohkossa ja lohkovoittajat nousivat suoraan mestaruussarjaan kaudeksi 1965.


title: Taklaaminen

text: Taklaaminen liittyy moniin palloilulajeihin. Taklatessa otetaan fyysinen kontakti vastapuolen pelaajaan. Lajikohtaisesti on määritelty minkälaiset taklaukset ovat sallittuja, ja sääntöjen rikkomisesta seuraa lajille tyypilliset rangaistukset.


title: Taklaaminen

text: Esimerkkejä taklaamisesta eri lajeissa. Myös muissa lajeissa taklataan.


title: Taklaaminen

text: Jalkapallossa perustaklaaminen tapahtuu työntämällä vastapuolen pelaaja irti pallosta kylki kylkeä vasten. Ojennetulla kädellä ei saa taklata, muuten vastustaja saa vapaa- tai rangaistuspotkun riippuen rikkeen tapahtumapaikasta. "Liukutaklaus" tarkoittaa pallon riistämistä vastustajalta suorittamalla taklaus maata pitkin. Taklaavan pelaajan tulee liukutaklauksessa osua palloon ennen pelaajaa.


title: Taklaaminen

text: Amerikkalaisessa jalkapallossa taklaaminen on tärkeä pelin osa-alue. Puolustajat yrittävät pysäyttää pallonkantajan taklaamalla hänet. Pelinrakentajan taklaamista kutsutaan säkitykseksi (). Taklaukset tilastoidaan ja ne ovat tärkeä mittari etenkin tukimiesten ja linjamiesten tehokkuudelle.


title: Taklaaminen

text: Jääkiekossa taklaukset ovat osa peliä ja siinä nähdään usein koviakin taklauksia. Suurin osa taklauksista tehdään laitaa vasten, sillä avojäällä taklaamisesta saattaa saada rangaistuksen ja taklattu voi loukkaantua pahoin. Kiekotonta pelaajaa ei saa taklata. Myös päähän kohdistuneet taklaukset ovat kiellettyjä, niistäkin voi saada jäähyn tai pahimmassa tapauksessa pelirangaistuksen.


title: Soccer Stars

text: Soccer Stars on brittiläisen Miniclip.comin 11. kesäkuuta 2014 julkaisema jalkapalloaiheinen onlinevideopeli. Peli on saatavilla iOS:ille ja Androidille.


title: Soccer Stars

text: Pelissä pelaajalla on jalkapallojoukkue, jossa on viisi kiekkoa, jotka ovat hiukan samanlaiset kuin ilmakiekossa. Pelaajan on tarkoitus voittaa jalkapallo-ottelu oikeata toista pelaajaa vastaan tekemällä tietyn määrän maaleja. Pelissä turnaukset järjestetään eri maissa, joissa kentät ovat erilaisia. Jokaisessa eri maassa on myös erihintainen pääsymaksu, jonka pelin voittanut pelaaja saa toiselta joukkueelta. Pelissä voi ostaa myös erilaisia ja erivärisiä kiekkoja ja myös erilaisia pelimuodostelmia. Peliin voi rekisteröityä joko Miniclip ID:n kanssa tai Facebookin kautta, josta voi pelata myös ystäviään vastaan. Pelissä voi myös harjoitella taitojaan.


title: Julia Ormond

text: Julia Karin Ormond (s. 4. tammikuuta 1965 Epsom, Surrey, Englanti, Iso-Britannia) on englantilainen näyttelijä.


title: Julia Ormond

text: Julia Ormond oli syntyessään perheensä toinen lapsi. Hänen jälkeensä perheeseen syntyi vielä kolme lasta lisää. Ormond kävi lapsena Cranleighin yksityiskoulua ja osoitti jo tuolloin kiinnostusta näyttelemiseen. Ormondin isovanhemmat olivat taiteilijoita ja jossakin vaiheessa Ormond itsekin ajatteli ryhtyvänsä taiteilijaksi, mutta vuoden taidekoulussa opiskelun jälkeen hän palasi takaisin alkuperäisen kiinnostuksensa pariin ja opiskeli näyttämötaidetta Webber Douglas Academy of Dramatic Artissa, josta hän valmistui vuonna 1988.


title: Julia Ormond

text: Ormond avioitui 1989 näyttelijä Rory Edwardsin kanssa, jonka vastanäyttelijänä hän oli ollut näytelmässä "Wuthering Heights" sekä TV-elokuvassa "Nuori Katariina", jossa Ormond esitti kuningatar Katariina Suurta. Avioliitto päättyi eroon vuonna 1994. Ensimmäisen Hollywood-roolinsa Ormond sai vuonna 1994 Brad Pittin vastanäyttelijänä elokuvassa "Intohimon tuulet". Vuonna 1998 Ormond avioitui uudelleen Jon Rubinin kanssa. Parille ehti syntyä yksi lapsi ennen kuin he erosivat 2008.


title: Amitroli

text: Amitroli eli 3-amino-1,2,4-triatsoli (CHN) on triatsolijohdannaisiin kuuluva orgaaninen yhdiste. Yhdistettä käytetään herbisidinä eli rikkaruohomyrkkynä.


title: Amitroli

text: Huoneenlämpötilassa amitroli on valkoisia tai värittömiä kiteitä. Yhdiste liukenee erittäin hyvin veteen ja kohtalaisesti etanoliin, asetonitriiliin ja kloroformiin. Polaarittomiin orgaanisiin liuottimiin se on liukenematonta. Amitroli estää kasvien klorofyllikompleksien biosynteesiä. Bakteereissa se estää myös histidiiniaminohapon synteesiä estämällä imidatsoliglyserolifosfaattidehydrataasientsyymin toimintaa, mutta histidiinin biosynteesin estosta kasveissa ei ole varmuutta. Amitroli voi estää myös puriinien synteesiä.


title: Amitroli

text: Amitroli on mahdollisesti karsinogeeninen eli syöpää aiheuttava yhdiste.


title: Amitroli

text: Amitrolia valmistetaan kondensoimalla pimagediiniä eli aminoguanidiinia muurahaishapon kanssa.


title: Amitroli

text: Amitrolia käytetään rikkaruohomyrkkynä ja se tehoaa niin yksi- kuin monivuotisiinkin rikkakasveihin. Yhdistettä käytetään joko jauheena tai liuoksena.


title: Jørgen Juve

text: Jørgen Juve (22. marraskuuta 1906 Porsgrunn – 12. huhtikuuta 1983 Oslo) oli norjalainen jalkapalloilija, jalkapallovalmentaja, olympiamitalisti, urheilutoimittaja, tietokirjailija ja poliitikko.


title: Jørgen Juve

text: Juven jalkapalloura kesti vuodet 1926–1938. Hän edusti koko uransa kotimaansa Lyn Fotballia. Norjan jalkapallomaajoukkueessa Juve pelasi vuosina 1928–1937 45 ottelua ja viimeisteli 33 maalia, mikä on vielä vuonna 2018 Norjan maajoukkueen ennätys. Vuonna 1936 hän oli mukana voittamassa olympiapronssia Berliinistä. Uransa jälkeen Juve toimi jonkin aikaa FK Bodø/Glimtin valmentajana vuonna 1939.


title: Jørgen Juve

text: Juve toimi uransa jälkeen urheilutoimittajana muun muassa "Dagbladetille" vuosina 1928–1934 ja "Tidens Tegnille" vuosina 1934–1940. Hän kirjoitti elämänsä aikana myös kolme urheiluaiheista tietokirjaa; "Alt om fotballin" vuonna 1934, "Norsk fotballin" vuonna 1937 ja "Øyeblikkin" vuonna 1978. Vuonna 1949 Juve oli myös ehdolla Norjan liberaalipuolueen listoilta parlamenttivaaleissa. Hän kuoli vuonna 1983.


title: Clifton Miheso

text: Clifton Miheso (s. 5. helmikuuta 1993 Kakamega, Kenia) on kenialainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan vasen laitalinkki tai laitapuolustaja. Hän kuuluu myös Kenian jalkapallomaajoukkueeseen.


title: Clifton Miheso

text: Miheson uran ensimmäinen seura oli Kenian valioliigan Thika United, jota hän edusti vuosina 2011–2013. Kaudeksi 2014 hän siirtyi Sofapaka FC:hen. Maaliskuussa 2015 Miheso teki yksivuotisen sopimuksen kahden vuoden jatko-optiolla Veikkausliigassa pelaavan Vaasan Palloseuran kanssa.


title: Clifton Miheso

text: Miheso debytoi Kenian jalkapallomaajoukkueessa helmikuussa 2012 ystävyysottelussa Egyptiä vastaan. Avausmaali syntyi ystävyysottelussa Botswanaa vastaan heinäkuussa 2012. Vuonna 2013 Miheso voitti maansa kanssa CECAFA Cupin eli Keski- ja Itä-Afrikan mestaruusturnauksen.


title: Charles Bantanga

text: Charles Bantanga (s. 10. helmikuuta 1994 Bingerville, Norsunluurannikko) on norsunluurannikkolainen jalkapalloilija, joka edustaa Veikkausliigassa pelaavaa Vaasan Palloseuraa. Pelipaikaltaan hän on keskikenttäpelaaja.


title: Charles Bantanga

text: Bantanga pelasi kotimaassaan kolmanneksi korkeimman sarjatason Espoir de Koumassissa vuosina 2013–2014. Maaliskuussa 2015 hän teki yksivuotisen sopimuksen kahden vuoden jatko-optiolla Veikkausliigassa pelaavan Vaasan Palloseuran kanssa.


title: Karvat (elokuva)

text: Karvat on suomalainen jännitystä ja mustaa komediaa yhdistelevä elokuva vuodelta 1974. Sen käsikirjoitti ja ohjasi Seppo Huunonen, jonka aiempi elokuva "Lampaansyöjät" oli noussut vuoden 1972 katsotuimmaksi kotimaiseksi.


title: Karvat (elokuva)

text: "Karvat" perustui väljästi samaan teokseen kuin Jean-Luc Godardin elokuva "Hullu Pierrot", Lionel Whiten jännitysromaaniin "Kohti perikatoa". Huunonen siirsi tapahtumat Yhdysvalloista Suomeen ja Espanjaan. Elokuvan pääosia esittävät Tampereen Työväen Teatterin ohjaajana myöhemmin toiminut Mikko Majanlahti sekä tanssija Arja Virtanen, jonka ainoaksi elokuvaksi "Karvat" on jäänyt.


title: Karvat (elokuva)

text: "Karvat" oli toinen vain kahdesta kotimaisesta pitkästä elokuvasta, jotka saivat ensi-iltansa suomalaisen elokuvatuotannon aallonpohjana tunnettuna vuonna 1974. Toinen ensi-ilta oli Ere Kokkosen ohjaama, Spede Pasasen käsikirjoittama ja tuottama "Viu-hah hah-taja".


title: Karvat (elokuva)

text: "Karvat" oli "Sensuelan" jälkeen toinen suomalainen elokuva, joka kiellettiin alle 18-vuotiailta. Se julkaistiin dvd:nä vuonna 2011, ja esitettiin televisiossa ensimmäisen kerran toukokuussa 2017.


title: Karvat (elokuva)

text:
Seppo Huunonen kuvaili elokuvaansa vuoden 2010 haastattelussa näin:
"Karvat-elokuvassa mennään pitkälle hulluuteen, todellisuudesta vieraantumiseen ja kosmiseen yksinäisyyteen. Päähenkilö Pekka kohtaa maailman monelta osin mielettömänä ja itselleen täysin hallitsemattomana. Se on kuvaus sielullisesta kehitysprosessista, identiteettikriisistä, jossa ihminen on täysi narri."


title: Karvat (elokuva)

text: "Karvat" sai runsaat 66 000 katsojaa, mikä oli vain vajaa viidesosa Huunosen edellisen elokuvan "Lampaansyöjät" vuoden 1972 suurimmasta kotimaisen elokuvan katsojamäärästä. Kriitikot tyrmäsivät elokuvan järjestään. Helsingin Sanomien Eeva Järvenpää kiteytti arvionsa: ”Karvat yrittää tarjota seksiä ja huumoria, showta ja vauhtia, väkivaltaa ja dramatiikkaa. Kaikessa tässä se epäonnistuu surkeasti.” Vuoden 2011 dvd-julkaisun yhteydessä Film-o-Holic-sivuston Janne Rosenqvist löysi elokuvasta jotain myönteistäkin: ”Parhaimmillaan Karvat tarjoaa sujuvaa fyysistä mustaa komediaa jazzilla höystettynä, mutta suoranainen kokeilun pakkomielle on liian suuri rasite.”


title: Loranthaceae

text: Loranthaceae on kasviheimo koppisiemenisten Santalales-lahkossa. Heimoa on aiemmin kutsuttu mistelikasveiksi, mutta mistelien ("Viscum") osoittauduttua santelikasvien heimoon (Santalaceae) kuuluviksi, kyseinen nimi ei enää ole sopiva.


title: Loranthaceae

text: Kasvit ovat tavallisesti toisten kasvien rungoilla ja oksilla kasvavia loisia, jotka muodostavat pahkan kiinnittymiskohtaansa. Siitä lähtee isännän pintaa myöten kulkevia juuria, jotka muodostavat usein sekundaarisia pahkoja. Varastohiilihydraatti on inositolia. Juurikarvat puuttuvat. Kasvien karvoitus on usein monimutkainen. Lehdet sijaitsevat nivelettömällä varrella tavallisesti vastakkaisesti, joskus kierteisesti, ja ovat melko paksuja, suonitukseltaan huomaamattomia ja ehytlaitaisia. Joskus kasvit ovat kaksikotisia. Kukat ovat tavallisesti perällisiä, säteittäisiä, 3–9-lukuisia, keskikokoisia tai isoja, harvoin pieniä ja kehättömiä. Verhiö on heikosti kehittynyt, teriö pitkä ja kapean putkimainen, kirkasvärinen, usein punainen ja/tai oranssinvärinen. Sikiäin on kehänalainen, ja siinä on 4–12 siemenaihetta pohjaistukassa. Hedelmä on marja, joskus pähkinä. Siemenen endospermi on lehtivihreällinen, harvoin se puuttuu. Tulppamainen alkiokin on lehtivihreällinen, keskikokoinen tai pitkä; sirkkalehtiä voi olla jopa 11 ("Psittacanthus").


title: Loranthaceae

text: Heimo on levinnyt pääasiassa tropiikkiin, joitakin lajeja on lämpimillä alueilla.


title: Loranthaceae

text: Loranthaceae koostuu 77 suvusta ja 950 lajista. Heimo on alkanut erilaistua vasta 28–40 miljoonaa vuotta sitten.


title: Loranthaceae

text: Lounaisaustralialainen puuksi kasvava "Nuytsia floribunda" – sukunsa ainoa laji – on heimossa fylogeneettisesti erillisin. Sen aineenvaihdunta tuottaa ellaghappoa, lehdet ovat järjestyneet kierteisesti, ja se on yksikotinen. Kukintolapakko on kasvutavaltaan terttumainen ja kukinto koostuu kolmekukkaisista pikku viuhkoista. Kukat ovat perättömiä, ja niissä on 6–8 erillistä ja keltaista terälehteä. Hedelmä on kuiva ja kolmisiipinen. Alkion sirkkalehtiä on 3–6, ja ne ovat lehtimäisiä.


title: Loranthaceae

text: Heimon runsaslajisimmat suvut ovat "Tapinanthus" (250 lajia), "Psittacanthus" (120 lajia), "Amyema" (95 lajia), "Agelanthus" (60 lajia), "Struthanthus" (50 lajia) ja "Phthirusa" (40 lajia).


title: Loranthaceae

text: Heimon suvut ovat:


title: Posion kirkko

text: Posion kirkko sijaitsee Posionjärven eteläisimmän Kattavalahden rannalla kunnan keskustaajamasta kolmisen kilometriä lounaaseen.


title: Posion kirkko

text: Kirkko on puusta rakennettu pitkäkirkko, jonka koko on 10,5 × 20 × 15 metriä. Kirkkorakennus tehtiin alun perin rukoushuoneeksi talkootyönä vuosina 1926–1927 ilman piirustuksia. Se korjattiin perusteellisesti vuosina 1952–1953 rakennusmestari Nestori Jämingin johdolla. Piispa Väinö Malmivaara, joka vihki korjatun kirkon käyttöön 21. elokuuta 1953, kuvasi sitä silminnähden luterilaiseksi kirkoksi. Arkkitehti Aarre Holttinen suunnitteli kirkon viimeisimmän korjauksen 1966.


title: Posion kirkko

text:
Kirkon alttaritaulun "Jeesuksen toinen tuleminen" (270 × 145 cm öljymaalaus kankaalle) maalasi 1953 Uuno Särkelä (1903–1978). Taulu on tekijänsä ainoa alttaritaulu. Siinä kuvattu maisema voidaan paikallistaa taiteilijan kotiseudulle Kemijärven ja Pyhätunturin alueelle.
Kirkon vieressä sijaitsee kellotapuli, jonka suunnitteli arkkitehti Paavo Riihimäki ja joka valmistui 1957. Tapulin suurempi kirkonkello painaa 469 kiloa ja pienempi 350 kiloa. Posion kirkonkylän hautausmaa sijaitsee noin puoli kilometriä kirkosta itään, sen sankarihaudoilla on Aimo Tukiaisen veistämä sankaripatsas.


title: Šoorit

text: Šoorit (ven. Шорцы) ovat pääasiassa Kemerovon alueella Venäjän Länsi-Siperiassa elävä turkkilainen kansa. 1600-1700-luvun asiakirjoissa heistä käytettiin myös nimiä Kuznetskin tataarit, Kondoman tataarit ja Mra-Sun tataarit. 1600-luvun loppupuolelta lähtien šooreja alettiin käännyttää ortodoksiseen uskoon, mutta šamanismi ja animismi säilyivät pitkään tärkeinä osina perinteistä kulttuuria .


title: Šoorit

text: Useimmat šoorit asuvat Tom-joen sivujokien Kondoman ja Mra-Sun varsilla. Tätä aluetta on perinteisesti kutsuttu nimellä Vuori-Šooria. Šooreja asuu myös Hakassiassa ja Altain tasavallassa. Vuoden 2010 väestönlaskennan mukaan Venäjällä eli 12 888 šooria. Šoorit puhuvat omaa šoorin kieltään sekä valtakieltä venäjää.


title: Šoorit

text: Šoorien kansa muodostui turkkilaisten, ugrilaisten, samojedilaisten ja ketiläisten heimojen sekoittuessa. Heidän perinteinen kulttuurinsa oli samankaltainen kuin pohjois-altailaisilla ja hakasseilla. Šoorit saivat toimeentulonsa pääasiassa metsästyksestä, kalastuksesta, vähäisestä viljelystä sekä sembramännyn siementen poiminnasta. Sepän taidot sekä rautamalmin louhinta ja sulattaminen olivat myös tärkeitä elinkeinoja (tästä nimi seppä-tataarit).


title: Šoorit

text: Šoorien elämäntapa muuttui merkittävästi vuoden 1917 lokakuun vallankumouksen jälkeen. Monista tuli taitavia karjankasvattajia, viljelijöitä tai teollisuuden työntekijöitä.


title: Šoorit

text: Ympäristöaktivisti Alexander Arbatšakov voitti Whitley-palkinnon työstään šoori-yhteisöjen säilyttämiseksi.


title: M47 Patton

text: M47 Patton on amerikkalainen panssarivaunu, joka on nimetty Toisessa maailmansodassa Yhdysvaltain kolmannen armeijan komentajan kenraali George S. Pattonin mukaan. Kenraali Patton oli kokeneimpia amerikkalaisia panssarikenraaleja sodan aikana. M47 Patton on edelleenkehitetty malli M46 Patton -panssarivaunusta.


title: M47 Patton

text: M47 Pattonin tuotanto aloitettiin huhtikuussa 1951, mutta otettiin palveluskäyttöön vasta seuraavana vuonna teknisten vikojen takia. M47 Patton oli ensimmäinen amerikkalainen kokonaan uusi panssarivaunu sitten Toisen maailmansodan. Se käytti T42 -panssarivaunua varten suunniteltua uudelleenmuotoiltua tykkitornia 90 millimetrin M36 tykillä ja optisella M12 etäisyysmittarilla. Vaunu suunniteltiin hyökkäyksellisiä taistelutehtäviä varten.


title: M47 Patton

text: M47 Patton oli viimeinen amerikkalainen panssarivaunu, jossa oli viiden sotilaan miehistö. Vaunua ei vielä oltu varustettu ABC-suojauksella, yötaistelukyvyllä tai tietokoneistetulla ammunnanhallintajärjestelmällä. M47 Pattoneita valmistettiin kaikkiaan 8676 kappaletta pääasiassa Nato-maiden käyttöön käytettäväksi Varsovan liiton maita vastaan.


title: M47 Patton

text: M47 Patton ei koskaan päätynyt taistelukäyttöön Yhdysvaltojen joukoissa. Monissa Euroopan maissa, muun muassa Ranskassa, Belgiassa, Länsi-Saksassa ja Itävallassa se muodosti pääosan ensimmäisten modernien panssarijoukkojen kalustosta. M47 Pattoneita toimitettiin myös Espanjaan ja Portugaliin, joissa molemmissa vaunun modernisoidut versiot säilyivät palveluskäytössä aina 1980-luvulle saakka. Muita käyttäjiä olivat Kreikka, Jugoslavia, Etelä-Korea sekä useat Lähi-idän maat. Iran päivitti omat M47M -vaununsa paremmalla moottorilla ja ammunnanhallintajärjestelmällä. Nämä vaunut ovat edelleen Pakistanin asevoimien käytössä.


title: M47 Patton

text: Vuonna 1953 palveluskäyttöön otettu M48 Patton korvasi nopeasti M47:n Yhdysvaltojen asevoimien ensisijaisena taisteluvaununa. M47 ei koskaan päätynyt kohtaamaan taistelussa sen odotettuja päävastustajia, joita olivat neuvostovalmisteiset T34-85, IS2 ja IS3. Myös muut maat kuin Yhdysvallat käyttivät M47 -vaunua vain vähäisesti, minkä takia sen todellisesta taistelukyvystä ei ole tarkkaa tietoa.


title: M47 Patton

text: Viimeisin päivitys M47 Pattoniin tehtiin espanjalaisten toimesta vuosina 1993-1996, kun vanhat M47E1 ja E2 mallit (22 kpl) uudelleenrakennettiin M47ER3 -korjauspanssarivaunuiksi, joiden käsittelykyky riitti jopa Leopard II A4 -taistelupanssarivaunulle. M47ER3 on edelleen palveluskäytössä Espanjassa.


title: Cow Evolution

text: Cow Evolution on Tapps Tecnologia da Informação Ltda.:n 27. elokuuta 2014 julkaisema videopeli. Se on saatavilla Androidille ja iOS:lle.


title: Cow Evolution

text:
Pelin tarkoituksena on hoitaa lehmätilaa, jossa on erilaisia lehmiä, jotka muuttavat muotoaan mitä omituisemmiksi. Evoluution jatkuessa maatilaa voi laajentaa oman tilan ulkopuolelle. Lehmät ulostavat kolikoita, joilla voi ostaa pelin kaupasta uusia lehmiä ja myös muita asioita. Myös oikealla rahalla voi ostaa pelissä tarvikkeita. Lehmät ulostavat sitä enemmän, mitä näyttöä naputtaa. Samanlaisia lehmiä yhdistämällä saa myös aikaan mutaatioita.
Muita Evolution -pelejä ovat muun muassa Platypus Evolution, Goat Evolution, Giraffe Evolution, Zebra Evolution, Chicken Evolution ja Octopus Evolution.


title: Cow Evolution

text: Lehmät:


title: Cow Evolution

text: Farm: Baby Cow, Adult Cow, Mootant, Hypercow, Mamooth ja Alpa Cow


title: I Really Like You

text: I Really Like You on kanadalaisartisti Carly Rae Jepsenin kappale hänen tulevalta kolmannelta, E·MO·TION-studioalbumilta. Sen julkaisivat Schoolboy ja Interscope Records albumin ensimmäisenä singlenä 2. maaliskuuta 2015. Kappale sai pääosin positiivisen vastaanoton musiikkikriitikoilta; monet kriitikot kutsuivat sitä kesähitiksi, kun taas toiset yllättyivät kappaleen muistumaa kuvailevasta soundista sekä 1980-luvun vaikutteista. Runsaasta positiivisten arvotelujen määrästä huolimatta kappale ei ole menestynyt kaupallisesti kovin hyvin sen ensimmäisillä viikoilla, ainoiden sijoituksien ollessa tähän mennessä Belgian Vallonian singlelistan 73. sija sekä Kanadan singlelistan 14. sija.


title: I Really Like You

text: Kappaleen ovat sanoittaneet Jacob Kasher ja Peter Svensson joista jälkimmäinen myös tuotti sen. Sanoituksiltaan se kertoo artistin itsensä mukaan siitä hetkestä parisuhteessa, kun on liian aikaista sanoa rakastuneensa ihastukseensa, mutta on kuitenkin päässyt "minä pidän sinusta" vaiheesta jo "minä todella todella pidän sinusta" vaiheeseen.


title: I Really Like You

text: Artisti esitti kappaleen ensimmäisen kerran livenä ABC:n televisio-ohjelmassa Good Morning America sen julkaisupäivänä. Kappaleelle on kuvattu myös musiikkivideo, joka kuvattiin New York Cityssä helmikuussa 2015. Videota tulevat artistin lisäksi tähdittämään Justin Bieber ja Tom Hanks ja sen julkaisun odotetaan tapahtuvan singlen julkaisukuukauden aikana. Tämän lisäksi hän on esittänyt kappaleen livenä esimerkiksi televisio-ohjelmassa Jimmy Kimmel Live!.


title: I Really Like You

text: Kappaleen julkaisupäivänä ilmeni, että vaikka videopalvelu YouTubeen julkaistu kappaleen audioversio oli kansainvälisesti kuunneltavissa, sen kuuntelumahdollisuus oli estetty laulajan kotimaassa Kanadassa. Tämä oli aiheuttanut suurta kohua erityisesti Twitter-käyttäjien keskuudessa.


title: I Really Like You

text: Digitaalinen lataus


title: Talking Body

text: Talking Body on ruotsalaisartisti Tove Lon kappale, jonka julkaisi Universal Music 13. tammikuuta 2015. Se julkaistiin hänen Queen of the Clouds-debyyttialbumin toisena singlenä.


title: Meksikon aikavyöhykkeet

text: Meksiko on käyttänyt neljää aikavyöhykettä helmikuusta 2015 lähtien.Lisäksi kaikkien saarien pitäisi lakisääteisesti kuulua maantieteellistä sijaintiaan vastaavaan aikavyöhykkeeseen.


Meksikon aikavyöhykkeet


title: Meksikon aikavyöhykkeet

text:
UTC−6 (UTC−5 kesäaika)
UTC−7 (UTC−6 kesäaika)


title: Meksikon aikavyöhykkeet

text: UTC–7 ympärivuotinen


title: Meksikon aikavyöhykkeet

text: UTC−8 (UTC−7 kesäaika)


title: Heinijärvi (Tammela)

text: Heinijärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.


title: Heinijärvi (Tammela)

text: Järven pinta-ala on 129 hehtaaria ja sen pituus on 2,1 kilometriä ja leveys 1,2 kilometriä. Järveen laskee useita suo-ojien laskuojia. Lounaisrantaan on ojattu Leikatunlahdensuon ja Hinnersuon ojat sekä Korpipohjasen laskuoja. Kutterinlahteen laskee useita suo-ojia sekä Suopohjasen että Hylönjärven laskuojat. Länsirantaan laskevat Heinisuon laskuojat sekä Luolalamminoja, joka on Luolalammin laskuoja. Heinijärveen laskevat myös kaksi Kuivajärvestä laskevaa ojaa. Toinen on Myllyoja, joka toimii matkallaan Tammelan ja Forssan välisenä rajana. Toinen laskee idempänä kulkien matkallaan kahden järven, Kiimalammin ja Mustalammin, läpi. Järven luusua sijaitsee järven lounaisrannalla lahdenpohjukassa, josta saa alkuunsa 4,8 kilometriä pitkä Heinijoki.


title: Heinijärvi (Tammela)

text: Järvi on verraten matala, koska sen keskisyvyys on puolitoista metriä. Noin 46% järven pinta-alasta on syvyydeltään yli metrin, mutta vain 6,7% on yli kaksi metriä syvää. Syvin kohta on 3,40 metriä syvä ja se sijaitsee järven koillispäässä noin 40 metriä rannasta ja 550 metriä järven pohjoispäästä.


title: Heinijärvi (Tammela)

text: Järven rantaviiva on 9,6 kilometriä pitkä ja ranta on pääosin moreeni- ja kalliopohjaista metsämaastoa. Vain luoteiskulmassa rantaan rajautuu peltomaata, mutta suorantoja on useita. Muille rannoille on rakennettu kiinteitä ja loma-asuntoja.


title: Heinijärvi (Tammela)

text: Saaria on 16, joiden yhteispinta-ala on 0,39 hehtaaria ja joilla on rantoja yhteensä 0,89 kilometriä. Saarista 7 on alle 10 aaria ja loput alle hehtaarin kokoisia. Nimettyjä saaria ovat ainakin Lassilansaari, Selkäsaari, Suutarinsaari ja Linnasaari.


title: Heinijärvi (Tammela)

text: Heinijärven vedenpinnan korkeutta on mitattu vuosina 2009 ja 2010. Sen mukaan keskivedenkorkeus oli 116,81 metriä merenpinnan yläpuolella ja että se vaihteli vuoden aikana yli metrin verran. Vedenpinta oli korkeimmillaan huhtikuussa ja alimmillaan heinä-elokuussa.


title: Heinijärvi (Tammela)

text: Heinijärvestä, sen pohjoisrannan itäpuolen rantavedestä, on löytynyt pohjaan painunut yksipuinen ruuhi, joka on nostettu sieltä talteen. Ruuhen jäännös oli noin metrin pitunen ja 30 senttimetriä leveä. Ruuhi saattaa kuulua 1800-luvulla mustialaisille, jotka kalastivat alueen järvillä.


title: Aleksi Jalli

text: Aleksi "allu" Jalli (s. 20. toukokuuta 1992) on suomalainen Counter-Strike-ammattilainen. Jallin uran suurimpia saavutuksia ovat Major-hopea keväältä 2015 ja StarLadder-turnausvoitto huhtikuulta 2017. Jalli on pelannut muun muassa suomalaisen ENCE eSports -organisaation joukkueessa ja vuonna 2018 hän liittyi joukkueen uuteen kokoonpanoon joukkueen kapteenina.


title: Aleksi Jalli

text: Vuonna 2014 Jalli nousi kansainvälisen yleisön tietoon yhtenä maailman parhaista AWP-tarkkuuskivääriä käyttävistä pelaajista. Seuraavan vuoden päätteeksi HLTV listasi Jallin maailman 19. parhaaksi CS:GO-pelaajaksi. Vuonna 2018 Ilta-Sanomat arvioi Jallin olevan Suomen tunnetuin ja menestynein Counter-Strike-pelaaja.


title: Aleksi Jalli

text: Jalli tutustui Counter-Strikeen ensimmäisen kerran ala-asteella kaverinsa kautta.


title: Aleksi Jalli

text: Vuonna 2009 Jalli pelasi munkka-nimisessä suomalaisessa Counter-Strike 1.6 -joukkueessa, joka osallistui Dreamhack Winter 2009 -turnauksen karsintoihin mutta hävisi Power Gamingille, toiselle suomalaisjoukkueelle. Power Gaming kuitenkin jättäytyi kisoista sairastapauksen vuoksi, minkä johdosta turnauspaikka aukesi munkalle. Samaan aikaan munkka liittyi eXelon Gaming -organisaatioon, joten joukkue edusti turnauksessa uutta organisaatiotaan. Joukkue ei tosin selvinnyt ryhmävaihetta pidemmälle. Vuonna 2010 Jalli erosi eXelon Gamingistä ja keräsi uuden munkka-kokoonpanon. Elokuussa hän liittyi Playzone-joukkueeseen mutta erosi lokakuussa, minkä johdosta munkka kokosi itsensä taas uudestaan.


title: Aleksi Jalli

text: Jalli on sanonut, että varsinainen päätös siirtymisestä harrastelijasta tietokonepelaamisen ammattilaiseksi syntyi tammikuussa 2011, kun hän osallistui kavereidensa kanssa Lantrek-tapahtuman Counter-Strike 1.6 -turnaukseen. Jallin joukkue otti kovia tappioita ja se hävisi turnauksen.


title: Aleksi Jalli

text: Keväällä 2011 munkka liittyi eXelon Gamingiin uudemman kerran mutta tälläkään kertaa yhteistyö ei kestänyt pitkään. Pian Jallin joukkue päätyi pelaamaan portugalilaisen organisaation, Excellon, suomalaisjoukkueessa mutta joukkue pysyi koossa vain kuukauden. Heinäkuussa Jalli siirtyi toisen portugalilaisen organisaation, Online Kingdomin, suomalaisjoukkueeseen mutta sekään ei kestänyt kuukautta pidempään. Tammikuussa 2012 Jalli liittyi belgialaisen Team WinFakt -organisaation kovatasoiseen suomalaisjoukkueeseen. Tämä oli merkittävä harppaus Jallin uralle. Joukkueen kapteenina pelasi jo pidemmältä ajalta menestystä hankkinut Tomi "lurppis" Kovanen. Team WinFakt pysyi koossa melkein puoli vuotta, kunnes se hajosi toukokuussa.


title: Aleksi Jalli

text: Kesäkuussa 2012 ESL ilmoitti, ettei Counter-Strike 1.6 ole enää osana IEM-turnauksia, koska Valven uusi Counter-Strike-peli tulisi korvaamaan sen.


title: Aleksi Jalli

text: ":n" parissa Jalli aloitti heti pelin julkaisun jälkeen vuonna 2012. Vuosina 2012–2014 Jalli pelasi monessa suomalaisjoukkueissa ja voitti monta suomalaista turnausta. Joukkueet eivät kuitenkaan menestyneet kansainvälisesti. Vuonna 2014 Jalli siirtyi suomalaisesta ENCE eSportsista saksalaiseen Mousesportsiin, joka oli Jallin uran ensimmäinen kansainvälinen joukkue. Jalli pelasi Mousesportsin riveissä noin viisi kuukautta, minkä jälkeen hän palasi Suomeen ja suomalaiseen 3DMax-organisaatioon.


title: Aleksi Jalli

text: Jalli saavutti 3DMax-joukkueen kanssa paikan Counter-Striken suurimpaan turnaukseen, majoreihin karsintojen kautta. Jalli kuitenkin siirtyi ruotsalaiseen Ninjas in Pyjamas -organisaatioon ennen majorturnausta ja näin ollen edusti ruotsalaista joukkuetta 3DMaxin sijasta. Jalli pelasi ruotsalaisessa seurassa noin kymmenen kuukautta, mutta joukkue alisuoritti pahasti eikä saavuttanut muuta kuin kolme 2-sijaa. Joulukuussa 2015 Jalli ilmoitti Twitterissä ettei hän jatka ruotsalaisessa organisaatiossa ja olevansa innoissaan siitä, mitä tulevaisuus tuo tulleessaan.


title: Aleksi Jalli

text: Poistuttuaan Ninjas in Pyjamasista Jalli kävi viikon pituisella testijaksolla yhdysvaltalaisessa Team Liquidissa. Testijakso ei kuitenkaan tuottanut tulosta eikä Jalli tehnyt joukkueen kanssa sopimusta. Joukkueessa pelaava Spencer "Hiko" Martin kertoi, ettei Jallilla vaikuttanut olevan halua muuttaa vakituisesti Yhdysvaltoihin.


title: Aleksi Jalli

text: Joulukuussa 2015 suomalainen jo kertaalleen lopettanut ENCE eSports -organisaatio päivitti Facebook-sivuillensa tekstin "Rebooting". Seuraavina päivinä muutama suomalainen e-urheiluammattilainen julkaisi Twitterissä vihjailevia viestejä, joista paljastavin oli Miikka "suNny" Kempin julkaisema kuva, josta erottuivat ENCE eSportsin logo tulostettuna sopimuspaperin kanteen ja kuvan taustalla olevasta käsivarresta oli tunnistettavissa Jallin tatuointi.


title: Aleksi Jalli

text: Tammikuussa 2016 ENCE eSports ilmoitti, että Jalli palaa Suomeen ja liittyy pelaamaan organisaation uuteen joukkueeseen. Joukkueen managerin, Joona "natu" Leppäsen, mukaan Suomesta oli puuttunut huipputiimi, johon suomalaiset voisivat samaistua. Joukkueen kokoonpanoon kuuluva suNny kertoi, että joukkueen tavoite olisi olla maailman top 10 -listalla vuoden loppuun mennessä.


title: Aleksi Jalli

text: Joukkue kuitenkin alisuoritti pahasti ja elokuussa 2016 yhdysvaltalainen FaZe Clan osti Jallin ENCE:stä.


title: Aleksi Jalli

text: Maaliskuussa 2017 FaZe:n joukkue menestyi sijoittumalla toiseksi IEM XI World Championship -turnauksessa.


title: Aleksi Jalli

text: Huhtikuussa Jalli saavutti uransa ensimmäisen ison kansainvälisen turnausvoiton, kun FaZe voitti StarLadder i-League StarSeries Season 3 -turnauksen. Turnauksen pääpalkinto oli 125 000 dollaria.


title: Aleksi Jalli

text: FaZe sijoittui toiseksi sekä toukokuun IEM XII Sydney -turnauksessa että kesäkuun Esports Championship Series Season 3 -finaaleissa.


title: Aleksi Jalli

text: Elokuussa 2017 FaZe ilmoitti penkittäneensä Jallin ja auttavansa häntä siirtymään urallaan eteenpäin. 22. elokuuta yhdysvaltalainen OpTic Gaming ilmoitti hankkineensa Jallin riveihinsä.


title: Aleksi Jalli

text: 7. helmikuuta 2018 OpTic Gaming esitteli täysin uuden kokoonpanonsa ja samalla kävi ilmi, ettei Jalli enää pelannut joukkueessa. Kaksi päivää myöhemmin Jalli vahvisti organisaatiosta eroamisen mutta kertoi olevansa pitkästä aikaan innoissaan pelaamisesta. Lisäksi Jalli kertoi olevansa avoin tarjouksille.


title: Aleksi Jalli

text: 26. helmikuuta Jalli liittyi ruotsalaisen GODSENTin kokoonpanoon ESEA:n Mountain Dev -liigan ajaksi, koska GODSENTin Ludvig "Brollan" Brolin ei saanut pelata ESEA:n otteluissa nuoren ikänsä takia. Jalli pelasi ruotsalaisjoukkueen kanssa yhteensä kymmenen peliä mutta joukkue ei selvinnyt pudotuspeleihin asti.


title: Aleksi Jalli

text:
Maaliskuun alussa suomalainen ENCE eSports järjesti Lahdessa lehdistötilaisuuden yhdessä Pelicansin kanssa ja siinä julkistettiin Jallin kahden vuoden sopimus. Huhtikuussa ENCE esitteli joukkueen muut pelaajat, jotka kaikki liittyivät joukkueeseen kahden vuoden sopimuksilla.
Vuoden 2015 verotietojen mukaan Jalli ansaitsi yli 108 000 euroa.


title: Särkijärvi (Tammela)

text: Särkijärvi on Kanta-Hämeessä Tammelassa Saukoniemenkulmalla sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.


title: Särkijärvi (Tammela)

text: Järven pinta-ala on 118 hehtaaria ja sen pituus on 2,2 kilometriä ja leveys 900 metriä. Järveen laskee tulo-ojia ojitetuilta soilta. Järven luusua sijaitsee järven luoteisrannalla, josta saa alkuunsa 340 metriä pitkä laskuoja Heinijokeen.


title: Särkijärvi (Tammela)

text: Järven rantaviiva on 6,4 kilometriä pitkä ja ranta on pääosin moreeni- ja kalliopohjaista metsämaastoa. Järvessä on vain yksi saari, joka on Ruperssinsaari. Pääasiassa vain järven pohjoisrannoille on rakennettu asuntoja.


title: Särkijärvi (Tammela)

text: Särkijärvi on luonnontilainen, karu, hieman humuspitoinen ja kirkasvetinen järvi, jonka rannat ovat metsäisiä. Järvellä pesivät muun muassa kuikka, telkkä, isokoskelo ja joskus laulujoutsen. Koekalastuksen tuloksena järveä ei aiota hoitokalastaa.


title: Särkijärvi (Tammela)

text: Järven ja järven tulo-ojien vedenlaatua tutkittiin vuosina 2007, 2008, 2011 ja 2012. Tällä hetkellä järvi on käyttökelpoisuusluokitukseltaan hyvä tai jopa erinomainen.


title: Särkijärvi (Tammela)

text: Järvellä veneillään ja kalastetaan. Järvellä tehtiin vuonna 2012 koekalastus, jolla kartoitettiin järven kalalajeja. Saaliskaloja olivat ahven, särki, siika ja kiiski. Särkiä saatiin lähes puolet kaloista. Asukkaat ovat näiden lisäksi saaneet saaliiksi myös haukea.


title: Rehab (Amy Winehousen kappale)

text: Rehab on brittiläisen laulaja-lauluntekijä Amy Winehousen kappale, joka julkaistiin studioalbumin "Back to Black" ensimmäisenä singlenä 23. lokakuuta 2006. Winehousen kirjoittaman sekä Mark Ronsonin tuottaman kappaleen sanat ovat omaelämäkerralliset ja kertovat kerran tapahtuneesta Winehousen vieroitusklinikalle menemisen vastustamisesta. Parhaimmillaan kappale pääsi Britannian singlelistan sijalle seitsemän sekä Yhdysvaltain Billboard Hot 100- listan sijalle yhdeksän, mikä teki siitä hänen ainoan Yhdysvalloissa kymmenen parhaan joukkoon päässeen singlen.


title: Rehab (Amy Winehousen kappale)

text: Kappaleesta tuli kansainvälinen menestys sekä kriitikoiden joukossa että kaupallisesti, ja sitä on pidetty Amy Winehousen "nimikkokappaleena". Kappale voitti kolme Grammy-palkintoa vuonna 2008 kategorioissa "Vuoden levytys", "Vuoden kappale" sekä "Paras naispoplaulajan esitys". Tämän lisäksi kappale oli ehdokkaana kahdessa muussa kategoriassa. Se voitti myös Ivor Novello Awardin kategoriassa "Paras nykyaikainen kappale". Winehousen julkinen taistelu huume- ja alkoholiriippuvuuden kanssa sekä myöhemmin tapahtunut kuolema ovat vaikuttaneet kappaleen jatkuvaan suosioon sekä sen esiintymiseen mediassa. Kappaleen ovat coveroineet lukuisat artistit Seetheristä jamaikalaiseen mentoyhtye The Jolly Boysiin sekä Hot Chipistä Lea Salongaan.


title: Aura Koivisto

text: Aura Koivisto (s. 1964) on suomalainen kirjailija. Hän asuu nykyään miehensä kanssa Vormsissa Virossa. Hän on Sesse ja Ilkka Koiviston kolmesta lapsesta nuorin.


title: Aura Koivisto

text: Aura Koivisto julkaisi ensimmäisen kirjansa jo kymmenvuotiaana.


title: Leevi Launonen

text: Leevi Launonen (s. 24. toukokuuta 1955) on suomalainen kristillinen kirjailija, kasvatustieteilijä, lauluntekijä ja sanoittaja, ja vuodesta 2005 hän on ollut Ristin Voiton päätoimittaja. Hän on toiminut myös Jyväskylän Kortepohjan koulun rehtorina. Hän tuli kasvatustieteiden maisteriksi vuonna 1983, ja vuonna 2000 Launonen väitteli kasvatustieteiden tohtoriksi Jyväskylän yliopistosta. Väitöskirjassaan Launonen käsittelee suomalaisen koulun eettisen kasvatuksen muuttumista. Kirjassa Eheytetty koulupäivä (2005) hän yhdessä Lea Pulkkisen kanssa esitti idean koulupäivän pidentämisestä siten, että oppituntien välillä olisi harrastuksia. Launonen oli pääosin 1970-luvulla vaikuttaneen Boanerges-yhtyeen jäsen. Launonen on naimisissa, ja hänellä on kolme aikuista lasta.


title: Raymond Giroux

text: Raymond Giroux (s. 20. heinäkuuta 1976 North Bay, Ontario, Kanada) on kanadalainen jääkiekkopuolustaja. Hän on pelannut urallaan NHL:ssä 38 runkosarja- ja neljä playoff-ottelua tehden 13 syöttöpistettä ja keräten 22 jäähyminuuttia. Giroux on pelannut myös kymmenen vuotta Euroopassa Suomen, Ruotsin, Venäjän ja Sveitsin sarjoissa. Tällä hetkellä hän on ilman sopimusta.


title: Raymond Giroux

text: Giroux pelasi kaksi kautta NOJHL-joukkue Powassan Hawksissa, jonka jälkeen Philadelphia Flyers varasi hänet kahdeksannella kierroksella 202. pelaajana . Giroux kävi vuodet 1994–1998 Yalen yliopistoa. Kausina 1995–1996 ja 1996–1997 hän oli joukkueensa tehokkain puolustaja ja kolmanneksi paras pistemies. Giroux valittiin jälkimmäisen kauden päätteeksi ECAC:n toiseen tähdistökentälliseen. Viimeisellä yliopistokaudellaan 1997–1998 hän nousi Yalen kapteeniksi ja voitti koko sarjan syöttöpörssin sekä puolustajien pistepörssin tehoilla 9+30=39. Giroux oli myös joukkueensa toiseksi paras pistemies Jeff Hamiltonin jälkeen ja jakoi ECAC:n pistepörssin kuudennen sijan Clarksonin Chris Clarkin ja Brownin Damian Prescottin kanssa. Hänet valittiin kauden päätteeksi liigan ensimmäiseen tähdistökentälliseen, arvokkaimmaksi pelaajaksi ja parhaaksi puolustavaksi puolustajaksi. Giroux oli ehdolla myös koko NCAA:n parhaalle pelaajalle myönnettävän Hobey Baker Awardin saajaksi, mutta palkinnon vei kuitenkin Boston U:n Chris Drury.


title: Raymond Giroux

text: Elokuussa 1998 Philadelphia Flyers kauppasi Giroux'n oikeudet New York Islandersille vaihdossa kuudennen kierroksen varausvuoroon kesälle . Hän siirtyi Islandersin organisaatioon kaudeksi 1998–1999, jonka Giroux pelasi kokonaan AHL-joukkue Lowell Lock Monstersissa tehden siellä 59 runkosarjaottelussa tehot 13+19=32 sekä kolmessa playoff-ottelussa tehot 1+1=2. Hän oli runkosarjassa joukkueen tehokkain puolustaja. Giroux pelasi kauden aikana myös ssa. Kaudella 1999–2000 hän debytoi Islandersin NHL-joukkueessa, jossa Giroux teki 14 runkosarjaottelussa yhdeksän syöttöpistettä.


title: Raymond Giroux

text: Kun Giroux ei saanut syksyllä 2001 pelipaikkaa Islandersin NHL-kokoonpanosta, hän suuntasi kaudeksi 2000–2001 SM-liigajoukkue Helsingin IFK:hon. Giroux teki 22 ottelussa kohtuullisen hyvät tehot 3+9=12, mutta hänen esityksensä eivät kuitenkaan vastanneet HIFK:n valmennusjohdon odotuksia. Giroux siirtyi marraskuun lopulla Ruotsiin Elitserien-joukkue AIK IF:n riveihin ja teki HIFK:n ulkomaalaiskiintiössä tilaa Jan Čalounille. Vuodenvaihteessa hän palasi kuitenkin SM-liigaan ja siirtyi lainasopimuksella Jokereihin seuran ja AIK IF:n välisen yhteistyön myötä. Vaihdossa Tukholmaan suuntasi humaanisista ja sosiaalisista syistä Thomas Johansson, jonka vaimo oli sairastunut. Yhteensä Giroux teki kauden aikana SM-liigassa 46 runkosarjaottelussa tehot 7+18=25 sijoittuen puolustajien pistepörssissä yhdeksänneksi.


title: Raymond Giroux

text: Kesäkuussa 2001 Giroux teki vuoden mittaisen sopimuksen aiemman NHL-seuransa New York Islandersin kanssa. Hän pelasi kauden 2001–2002 suurimmaksi osaksi farmijoukkue Bridgeport Sound Tigersissa, jonka paras syöttäjä, kolmanneksi paras pistemies ja tehokkain puolustaja Giroux oli tehoilla 13+40=53. Hän sijoittui AHL:n puolustajien pistepörssissä kuudenneksi. Giroux eteni Sound Tigersin kanssa aina Calder Cup -finaaleihin saakka, mutta mestaruuden vei kuitenkin Chicago Wolves otteluvoitoin 4-1.


title: Raymond Giroux

text: Heinäkuussa 2002 Giroux teki sopimuksen New Jersey Devilsin kanssa. Kausi 2002–2003 hänellä eteni taas lähinnä farmissa Albany River Ratsin paidassa. Giroux oli joukkueen toiseksi paras pistemies Craig Darbyn jälkeen tehoilla 11+38=49. Hän sijoittui AHL:n puolustajien pistepörssissä neljänneksi ja Giroux valittiin kauden päätteeksi liigan ensimmäiseen tähdistökentälliseen. Hän pelasi kauden aikana 11 NHL-ottelua tehden yhden syöttöpisteen. Kaudella 2003–2004 Giroux oli taas River Ratsin tehokkain puolustaja tehoilla 11+17=28. Hän pelasi kauden aikana NHL:ssä 11 runkosarja- ja neljä playoff-ottelua tehden kolme syöttöpistettä.


title: Raymond Giroux

text: Heinäkuussa 2004 Giroux teki vapaana agenttina vuoden mittaisen sopimuksen Minnesota Wildin kanssa. Hän pelasi kauden 2004–2005 kokonaan farmijoukkue Houston Aerosissa, osaksi vuoksi. Hän toimi joukkueen varakapteenina ja oli Aerosin tehokkain puolustaja tehoilla 13+20=33. Giroux voitti myös joukkueen sisäisen tehotilaston lukemalla +10.


title: Raymond Giroux

text: Kaudeksi 2005–2006 Giroux siirtyi Venäjän Superliigan Ak Bars Kazaniin. Hän oli joukkueen tehokkain puolustaja tehoilla 9+11=20, joilla Giroux sijoittui liigan puolustajien pistepörssissä kuudenneksi. Hän voitti kauden päätteeksi Venäjän-mestaruuden. Kaudella 2006–2007 Giroux sijoittui tehoilla 13+26=39 Superliigan puolustajien pistepörssissä kolmanneksi HK MVD:n Serhi Klimentjevin kanssa. Hän eteni Kazanin kanssa taas finaaleihin, mutta mestaruuden vei kuitenkin Metallurg Magnitogorsk otteluvoitoin 3-2. Giroux edusti Kazania kauden aikana myös Euroopan seurajoukkueiden mestaruusturnauksessa, joka päättyi voittoon. Kaudella 2007–2008 hän oli joukkueen tehokkain puolustaja ja kolmanneksi paras pistemies tehoilla 13+21=34, joilla Giroux sijoittui koko Superliigan puolustajien pistepörssissä toiseksi edellään vain Metallurg Magnitogorskin Vitali Atjušov. Hän voitti myös Kazanin sisäisen tehotilaston lukemalla +28. Giroux edusti joukkuetta kauden aikana myös Continental Cupissa, joka päättyi voittoon.


title: Raymond Giroux

text: Giroux siirtyi kaudeksi 2008–2009 pelaamaan Superliigan tilalle perustettua KHL:ää SKA Pietarin riveihin. Hän pelasi kauden aikana ssa. Kaudella 2009–2010 Giroux jakoi SKA:n sisäisen tehotilaston voiton Maksim Sušinskin kanssa lukemalla +28. Kaudeksi 2010–2011 hän siirtyi vuoden mittaisella sopimuksella Traktor Tšeljabinskiin, jonka sisäisen tehotilaston Giroux voitti lukemalla +11. Tammikuussa 2011 hän teki joukkueen kanssa kaksivuotisen jatkosopimuksen. Giroux'n sopimus kuitenkin purettiin ensimmäisen jatkosopimuskauden jälkeen heinäkuussa 2012. Helmikuussa 2013 hän siirtyi Sveitsin National League A:n HC Ambrì-Piottaan oltuaan ilman sopimusta koko alkukauden 2012–2013.


title: Raymond Giroux

text: Kaudeksi 2013–2014 Giroux palasi KHL:ään ja siirtyi vuoden mittaisella sopimuksella Metallurg Novokuznetskiin. Hän nousi joukkueen varakapteeniksi.


title: Operaatio Castle

text: Operaatio Castle oli Yhdysvaltain korkean räjähdystehon ydinkoesarja, joka suoritettiin Bikinin atollilla, Marshallinsaarilla maaliskuussa 1954 joka seurasi Operaatio Upshot-Knotholea ja jota seurasi Operaatio Teapot.


title: Operaatio Castle

text: Koesarja suoritettiin Yhdysvaltain atomienergiakomission ja puolustusministeriön yhteistyönä, ja sen tavoitteena oli testata lentokoneella pudotettavia fuusiopommeja.


title: Operaatio Castle

text: Yhdysvaltalaiset virkamiehet pitivät koesarjaa onnistuneena, sillä se osoitti ”kuivia” reaktioaineita käyttävien, lentokoneesta pudotettavien fuusiopommien olevan toteutettavissa. Vaikka koesarja onnistui yleisesti ottaen, kohdattiin osassa sen kokeita erilaisia ongelmia. Koesarjan yhdessä kokeessa pommin räjähdysteho oli huomattavasti ennustettua alhaisempi, kun taas kahdessa muussa kokeessa se oli ennustettua jopa kaksi kertaa suurempi. Näistä kokeista toisen, Castle Bravon, laskeuma saastutti läheiset atollit, minkä seurauksena niin saarten asukkaat kuin saarille majoitetut yhdysvaltalaiset sotilaat kärsivät radiologisen saastumisen aiheuttamista terveysongelmista. Koe aiheutti myös yhden suoran kuolemantapauksen, ja nosti tavallisen kansan tietoisuutta ydinlaskeuman tuomista ongelmista.


title: Enna

text: Enna, aiemmin "Castrogiovanni", on kaupunki ja kunta Ennan maakunnassa, Sisiliassa, Italiassa. Enna on maakunnan pääkaupunki ja sijaitsee suurin piirtein keskellä Sisilian saarta. Vuonna 2013 Ennassa oli noin 28 000 asukasta.


title: Enna

text: Antiikin aikana kaupungista käytettiin sekä nimimuotoa "Henna" että "Enna". Se oli alun perin saaren alkuperäisasukkaisiin kuuluneen sikulien heimon kaupunki, joka kreikkalaistui ajan kuluessa ja luetaan saaren kaupunkivaltioiden joukkoon. Kaupunki oli rakennettu erinomaiselle luonnonlinnoituskukkulalle. Kreikkalaisella ja roomalaisella kaudella se tunnettiin erityisesti Demeterin ja Koren eli Persefonen kulttipaikkana. Kaupungissa ei ole säilynyt juurikaan antiikin ajan jäänteitä.


title: Enna

text: Kaupungin keskeinen ja otollinen sijainti ilmeisesti esti asutusta häviämästä kokonaan antiikin ajan jälkeen, vaan se selvisi olemassa läpi keskiajan. Saraseenit valtasivat kaupungin muun Sisilian mukana 800-luvulla, ja rakensivat kukkulalle linnan. Keskiajalla kaupungin nimeksi tuli "Castrogiovanni" ("Castro Giovanni"), mikä on tulkittu vääntyneeksi nimestä "Castrum Ennae" tai "Castro di Enna". Nimi säilyi käytössä vuoteen 1926, jolloin kaupunki nimettiin uudelleen antiikin aikaisen kaupungin mukaan Ennaksi.


title: Saint Paul (Dominica)

text: Saint Paulin alue on yksi Karibianmerellä sijaitsevan Dominican saarivaltion kymmenestä hallintoalueesta. Alue rajoittuu pohjoisessa Saint Josephin alueeseen, idässä Saint Davidin alueeseen ja etelässä Saint Georgen alueeseen. Alueen pinta-ala on 67,4 neliökilometriä ja väkiluku oli 9 786 vuonna 2011. Alueen suurimpia asutuskeskuksia ovat Canefield ja Mahaut.


title: Anton But

text: Anton Mykolajovytš But (, , "Anton Nikolajevitš But"; s. 3. heinäkuuta 1980 Harkova, Ukrainan SNT, Neuvostoliitto) on venäläis-ukrainalainen jääkiekkoilija, joka pelasi kaudella 2014–2015 KHL-joukkue Severstal Tšerepovetsissa. Hän on pelipaikaltaan vasen laitahyökkääjä ja laukoo oikealta.


title: Anton But

text: But on Družba-78 Harkovan kasvatti. Hän pelasi ensimmäiset miesten pelinsä kuitenkin Venäjällä Torpedo Jaroslavlin kakkosjoukkueessa maan toiseksi korkeimmalla sarjatasolla Vysšaja Ligassa kaudella 1997–1998. New Jersey Devils varasi Butin viidennellä kierroksella 119. pelaajana . Kaudella 1998–1999 hän debytoi Superliigassa, jossa But pelasi viisi runkosarjaottelua ilman tehopisteitä. Kaudella 2000–2001 hänen tehonsa 14+6=20 riittivät Lokomotiv Jaroslavlin (ent. Torpedo Jaroslavl) sisäisen maalipörssin voittoon ja sisäisen pistepörssin toiseen sijaan. Kaudella 2001–2002 But oli 14 osumallaan joukkueen kolmanneksi paras maalintekijä. Hän voitti kauden päätteeksi Venäjän-mestaruuden.


title: Anton But

text: Marraskuussa 2001 New Jersey Devils kauppasi Butin pelaajaoikeudet, Josef Boumediennen ja Sascha Gocin Tampa Bay Lightningiin vaihdossa Andrei Zjuziniin. But ei kuitenkaan missään vaiheessa siirtynyt Pohjois-Amerikkaan. Kaudella 2002–2003 hän oli Jaroslavlin paras maalintekijä ja toiseksi paras pistemies Andrei Kovalenkon jälkeen tehoilla 16+13=29. But voitti kauden päätteeksi Venäjän-mestaruuden. Kaudella 2003–2004 hän oli 11 osumallaan joukkueen kolmanneksi paras maalintekijä Vladimir Samilinin kanssa. But edusti Jaroslavlia kauden aikana myös Spengler Cupissa, jossa hän oli joukkueen paras pistemies tehoilla 2+2=4. Kaudella 2004–2005 But oli tehoilla 12+22=34 Jaroslavlin paras syöttäjä Vladimir Antipovin kanssa ja toiseksi paras pistemies hänen jälkeensä. Kaudella 2005–2006 But teki Venäjän pääsarjatason yhden kauden piste-ennätyksensä tehoilla 16+21=37, joilla hän voitti Jaroslavlin sisäisen pistepörssin. But jakoi koko Superliigan pistepörssin kuudennen sijan Metallurg Magnitogorskin Ruslan Nurtdinovin kanssa.


title: Anton But

text: Kaudeksi 2006–2007 But siirtyi SKA Pietariin, jonka toiseksi paras maalintekijä hän oli Aleksei Akifjevin kanssa ja kolmanneksi paras pistemies Aleksandr Drozdetskin kanssa tehoilla 13+13=26. Kaudella 2007–2008 But oli 15 osumallaan joukkueen toiseksi paras maalintekijä David Nemirovskyn kanssa. Kevään 2008 pudotuspeleissä hän oli Pietarin paras maalintekijä ja jakoi sisäisen pistepörssin voiton Kirill Safronovin kanssa tehoilla 4+1=5. Kaudeksi 2008–2009 But siirtyi pelaamaan Superliigan tilalle perustettua KHL:ää TsSKA Moskovan paitaan ja oli joukkueen kolmanneksi paras pistemies tehoilla 12+21=33. Kaksi seuraavaa kautta hän pelasi taas SKA Pietarissa, jonka kolmanneksi paras maalintekijä But oli 19 osumallaan kaudella 2009–2010.


title: Anton But

text: But siirtyi kaudeksi 2011–2012 Metallurg Magnitogorskiin, josta hän jatkoi kaudeksi 2012–2013 Jugra Hanty-Mansijskiin. But oli tehoilla 13+18=31 joukkueen paras syöttäjä Marek Trončinskýn kanssa ja sijoittui Jugran sisäisessä pistepörssissä kolmanneksi. Kaudeksi 2013–2014 hän palasi kaksivuotisella sopimuksella Lokomotiv Jaroslavliin. Joulukuussa 2013 seura kuitenkin lähetti Butin VHL-joukkue Dizel Penzaan. Vain kolmen siellä pelatun ottelun jälkeen Jaroslavl purki hänen sopimuksensa. But ei pelannut enää loppukaudella. Jouluna 2014 hän teki kaksisuuntaisen sopimuksen Severstal Tšerepovetsin kanssa oltuaan ilman sopimusta alkukauden 2014–2015.


title: Anton But

text: But edusti Venäjää MM-kilpailuissa vuonna 2001, jolloin hän jakoi kolmella osumallaan joukkueen sisäisen maalipörssin voiton Andrei Razinin ja Valeri Karpovin kanssa. But jakoi myös Venäjän sisäisen tehotilaston voiton Pavel Datsjukin kanssa lukemalla +4. Hän pelasi myös alle 20-vuotiaiden MM-kilpailuissa vuonna 2000, jolloin But voitti hopeaa sekä alle 18-vuotiaiden EM-kilpailuissa vuonna 1998 voittaen pronssia.


title: Anton But

text: Butin poika Daniil pelaa Lokomotiv Jaroslavlin junioreissa.


Ennenkuulumattomat – Lauluja suomalaisille on huhtikuussa 2015 julkaistu Irwin Goodmanin studioalbumi. joka on äänitetty vuonna 1983. Laulut ilmestyivät samana vuonna kasetilla "Uudet protestilaulut", jota ei kuitenkaan milloinkaan julkaistu virallisesti. Sitä valmistettiin vain parinsadan kappaleen erä ja koska kasettia ei ilmoitettu Teostoon, ei sen musiikkia myöskään ole voinut esittää julkisesti. Laulut säveltänyt ja sanoittanut Tapani Koivisto oli vuonna 2014 löytänyt kasetin arkistostaan ja päätti tuoda sen materiaalin julkisuuten.


title: Christian Welp

text: Christian Ansgar Welp (2. tammikuuta 1964 Delmenhorst, Länsi-Saksa – 1. maaliskuuta 2015 Hood Canal, Washington, Yhdysvallat) oli saksalainen koripalloilija ja Euroopan mestari.


title: Christian Welp

text: Philadelphia 76ers varasi Welpin NBA:han 16. vuorolla . Welp pelasi NBA:ssa vuosina 1987–1990 edustaen 76ersin lisäksi San Antonio Spursia ja Golden State Warriorsia. Tämän jälkeen hän pelasi Saksassa, Kreikassa ja Italiassa vuoteen 1999 asti. Vuonna 1997 hän voitti kreikkalaisen Olympiakos BC:n joukkueessa Euroliigan.


title: Christian Welp

text: Saksan koripallomaajoukkueessa Welp voitti Euroopan mestaruuden Saksassa 1993, missä Welp oli loppuottelun ratkaisuhahmoja, ja hänet valittiin turnauksen arvokkaimmaksi pelaajaksi. Los Angelesin kesäolympialaisissa 1984 Welpin edustama Länsi-Saksan joukkue sijoittui kahdeksanneksi.


title: Christian Welp

text: Urheilu-uransa jälkeen Welp muutti Yhdysvaltoihin, missä hän asui vaimonsa ja kahden lapsensa kanssa. Lisäksi hänellä oli yksi lapsi edellisestä liitosta. Welp kuoli sydämen vajaatoimintaan 1. maaliskuuta 2015 51 vuoden iässä.


title: Liettualainen aktivistirintama

text: Liettualainen aktivistirintama eli LAF () oli Liettuan neuvostomiehityksen jälkeen pakolaisten keskuudessa syksyllä 1940 perustettu Liettuan jälleenitsenäistymiseen tähdännyt järjestö. Se sai olemassaolonsa aikana tukea Natsi-Saksan hallinnolta ja omaksui osan natsi-ideologiaa. Saksan hyökättyä Neuvostoliittoon kesäkuussa 1941 järjestö perusti noin kuusi viikkoa toimineen väliaikaishallituksen, joka saksalaiset lopulta lakkauttivat samalla, kun itse järjestö kiellettiin.


title: Liettualainen aktivistirintama

text: LAF perustettiin neuvostomiehityksen pakolaisiksi ajamien liettualaisten keskuudessa Berliinissä 17. marraskuuta 1940. Järjestön johtajana toimi Kazys Škirpa, Liettuan entinen Saksan suurlähettiläs. Saksa alkoi suunnitella Operaatio Barbarossaa eli Neuvostoliittoon kohdistuvaa hyökkäystä jo joulukuussa 1940 ja liettualaisjärjestö valjastettiin tämän päämäärän käyttöön. LAF alkoi tehdä läheistä yhteistyötä Saksan sotilaallisen vastatiedustelun eli Abwehrin kanssa. Saksalaisten tuella LAF perusti maanalaisen verkoston miehitettyyn Liettuaan. Järjestön aktivisteja koulutettiin Itä-Preussissa, ja Liettuaan salakuljetettiin järjestön tekemiä lentolehtisiä.


title: Liettualainen aktivistirintama

text: Saksassa vallinneella natsi-ideologialla oli oma vaikutuksensa myös Liettualaiseen aktivistirintamaan. Järjestön ohjelma tähtäsi Liettuan jälleenitsenäistymiseen, mutta se sisälsi myös antisemitismiä, kuten ohjelman pykälän numero 16, joka julisti Liettuan juutalaiset lainsuojattomiksi. Järjestön lentolehtiset ja sen äänenkantajana toiminut "Į Laisvę" -lehti (Vapauteen) julkaisivat antisemitististä propagandaa, joka oli tähdätty "juutalais-bolševikkeja" vastaan. Škirpa ja Bronis Railan ohella järjestön ideologisen osaston johdossa toiminut Antanas Macena kehittelivät myös ajatusta niin sanotusta Suur-Liettuasta, jonka toteuttamiseksi Liettuan tulisi liittää itseensä varsinaisen Liettuan lisäksi Latvia ja Valko-Venäjä.


title: Liettualainen aktivistirintama

text: Saksan hyökkäys Neuvostoliittoon alkoi 22. kesäkuuta 1941. Samaan aikaan Liettuassa alkoi yleinen kapina vetäytyviä Neuvostoliiton joukkoja vastaan. Kapinalliset vapauttivat neuvostohallinnon aikana otettuja vankeja sekä suojelivat asutuskeskuksia, liikenneyhteyksiä ja tehtaita Neuvostoliiton tuhoamispataljoonilta. Kapinalliset myös estivät useiden kommunistivirkailijoiden ja aktivistien paon maasta neuvostoarmeijan mukana. Kommunisteja surmattiin, vangittiin ja luovutettiin saksalaisille. Yhteensä kommunistivainoissa kuoli arviolta 2 000–3 000 henkilöä. Liettualaisia kapinallisia oli yhteensä noin 20 000 ja heistä noin 650 kaatui vuoden 1941 taisteluissa neuvostojoukkoja vastaan.


title: Liettualainen aktivistirintama

text: LAF oli 23. kesäkuuta ottanut haltuunsa Liettuan entisen pääkaupunki Kaunasin. Järjestöä edustanut Leonas Prapuolenis kertoi tuolloin Kaunasin radiossa väliaikaishallituksen perustamisesta. Lupauksia itsenäisen Liettuan tulevasta hallinnosta ei kuitenkaan tehty. Sen sijaan Liettuan kerrottiin tulevan osaksi Saksan luomaa "uutta Eurooppaa". LAF:n Kaunasin ja Vilnan osastojen jäsenistä kootun väliaikaishallituksen johtoon oli tarkoitus tulla Kazys Škirpa, mutta saksalaiset estivät tämän paluun Liettuaan Berliinistä. Kaunasiin 25. kesäkuuta saapuneille saksalaisille väliaikaishallituksen perustaminen oli tullut yllätyksenä, mutta he sietivät sitä jonkin aikaa. Škirpan puuttuessa virkaatekeväksi pääministeriksi nousi Juozas Ambrazevičius.


title: Liettualainen aktivistirintama

text: Aktivistirintaman perustamaa väliaikaishallitusta dominoivat kristillisdemokraatit. Olemassaolonsa aikana se perusti uudelleen paikallishallinnon ja maan poliisivoimat. Väliaikaishallitus teki kuitenkin läheistä yhteistyötä saksalaisten kanssa. Se otti käyttöön muun muassa saksalaistyyliset rotulait, joilla juutalaisilta riistettiin heidän kansalaisuutensa ja henkilökohtainen omaisuus. Juutalaisille perustettiin myös keskitysleirejä. Toisaalta osa väliaikaishallituksessa toimineista myös kritisoi Saksaa. Ministerit Stasys Raštikis ja Vytautas Landsbergis-Žemkalnis laativat saksalaismiehittäjille 5. elokuuta muistion, jossa arvosteltiin muun muassa juutalaisten vainoa. Syyskuun puolivälissä LAF:n johto teki puolestaan Hitlerille muistion, jossa vedottiin liettualaisten kansallisen elämän sallimisen puolesta. Vastauksena tähän LAF kiellettiin, sen johtajia pidätettiin ja väliaikaishallitus hajosi toimittuaan vain kuusi viikkoa. Väliaikaishallitus korvattiin saksalaisten omalla siviilihallinnolla.


title: Överhörn

text: Överhörn on vuonna 2014 ilmestynyt Pharaoh Overlordin neljäs livealbumi, joka äänitettiin tammikuussa 2012 ravintola Lepakkomiehessä Halsingin Kalliossa. Se on julkaistu vain C-kasettina. "Revolution" on versio brittiläisen Spacemen 3:n vuonna 1989 levyttämästä kappaleesta.


title: Kazys Škirpa

text: Kazys Škirpa (18. helmikuuta 1895–18. elokuuta 1979) oli liettualainen upseeri ja poliitikko. Škirpa oli Liettualainen aktivistirintaman johtohahmo ja hänestä oli tarkoitus tulla Liettuan väliaikaishallituksen puheenjohtaja toisen maailmansodan aikana. Saksalaiset kuitenkin estivät aikeet ja Škirpa päätyi lopulta keskitysleirille. Sodan jälkeen hän muutti Yhdysvaltoihin, jossa hän julkaisi muistelmansa.


title: Kazys Škirpa

text: Škirpa syntyi maanviljelijäperheeseen Nemajūnaissa lähellä Biržaita vuonna 1895. Vuonna 1916 hän liittyi Venäjän armeijaan, valmistui sotilasakatemiasta Pietarhovista ja lähetettiin Siperiaan. Syksyllä 1917 hän palasi Pietariin ja kokosi yhteen Liettuan itsenäisyyttä tukevia joukkoja. Vuonna 1918 Škirpa liittyi vastaperustettuun Liettuan armeijaan ja otti osaa eturintaman taisteluihin rykmentin komentajana. Sittemmin hän opiskeli sotilaskoulussa Kaunasissa ja Belgian sotilasakatemiassa Brysselissä valmistuen vuonna 1925. Hänestä tuli pääesikunnan tiedustelujohtaja, mutta hän joutui eroamaan vallankaappauksen myötä vuonna 1926. Sotilasuransa jälkeen Škirpa alkoi toimia diplomaattina. Hän työskenteli ensin Liettuan Saksan lähetystössä virkailijana ja sitten sotilasattaseana. Vuonna 1937 Škirpasta tuli Liettuan edustaja Kansainliitossa. Puolan esitettyä uhkavaatimuksen Liettualle maaliskuusta 1938 Škirpa lähetettiin Varsovaan solmimaan diplomaattisuhteet Liettuan ja Puolan välille. Sittemmin hänestä tuli ensin Liettuan Puolan ja sitten Saksan suurlähettiläs.


title: Kazys Škirpa

text: Neuvostoliiton miehitettyä Liettuan ja liitettyä sen itseensä vuonna 1940 Škirpa oli mukana perustamassa Liettuan uudelleenitsenäistymiseen tähtäävää Liettualaista aktivistirintamaa Berliinissä. Saksan hyökättyä Neuvostoliittoon vuonna 1941 liettualaiset aktivistit perustivat väliaikaishallituksen, jonka johtoon Škirpan oli tarkoitus asettua 23 kesäkuuta 1941. Saksalaiset estivät kuitenkin hänen lähtönsä Liettuaan hänen Liettuan itsenäisyyden kannatuksen takia. liettuaan lähdön sijaan hänet asetettiin kotiarestiin Etelä-Saksaan. Vaadittuaan jälleen Liettuan itsenäisyyttä vuonna 1944 hänet lähetettiin Bad Godesbergin keskitysleirille.


title: Kazys Škirpa

text: Toisen maailmansodan jälkeen Škirpa muuti ensin Ranskaan ja vuonna 1946 Irlantiin, jossa hän opetti venäjää Dublinin yliopistossa. Vuonna 1949 hän muutti edelleen Yhdysvaltoihin, jossa hän työskenteli Kongressin kirjastossa Washingtonissa. Škirpa jäi eläkkeelle vuonna 1965 ja julkaisi muistelmansa "Sukilimas Lietuvos suverenumui atstatyti" vuonna 1975. Škirpa kuoli Washingtonissa vuonna 1979.


title: Tries (albumi)

text: Tries on Triesin esikoisalbumi vuodelta 1978.


title: Momofuku Ando

text: Momofuku Ando (5. maaliskuuta 1910 – 5. tammikuuta 2007) oli taiwanilais-japanilainen liikemies, joka keksi pikanuudelit ja kuppinuudelit.


title: A Passenger to Paramaribo

text: A Passenger to Paramaribo on kitaristi Jukka Tolosen albumi vuodelta 1977.


title: A Passenger to Paramaribo

text: Kaikki kappaleet kirjoittanut Jukka Tolonen.


title: Carola & Heikki Sarmanto Trio

text: Carola & Heikki Sarmanto Trio on Carolan ja Heikki Sarmannon musiikkialbumi vuodelta 2004. Levy perustuu 38 vuotta aiemmin tehtyihin nauhoituksiin Yleisradion studiolla 5. kesäkuuta 1966 ja Kulttuuritalolla 28. huhtikuuta 1966 YLE Jazz -konsertissa.


title: Flowers in the Water

text: Flowers in the Water on Heikki Sarmannon esikoisalbumi vuodelta 1969. Sillä soittaa Sarmannon sekstetti, ja levy äänitettiin Jyväskylän kesä -tapahtumassa 1969. Levyllä soittavat Sarmanto itse (piano), Juhani Aaltonen (saksofoni), Esa Pethman ja Bertil Lövgren (trumpetti), Teppo Hauta-Aho (basso) ja Matti Koskiala (rummut).


title: Veli-Matti Kärkkäinen

text: Veli-Matti Kärkkäinen (s. 1958) on suomalainen kristillinen kirjailija ja systemaattisen teologian professori Fullerin teologisessa seminaarissa Pasadenassa, Kaliforniassa, Yhdysvalloissa. Hän on Helsingin yliopiston ekumenian dosentti. Hän on opettanut teologiaa myös Thaimaassa. Kirjojen lisäksi hän on kirjoittanut noin 200 artikkelia ja esseetä. Kärkkäinen on ollut Suomalaisen Tiedeakatemian jäsen vuodesta 2011 lähtien.


title: Counterbalance

text: Counterbalance on Heikki Sarmanto Quintetin jazzalbumi vuodelta 1971.


title: Like a Fragonard

text: Like a Fragonard on Heikki Sarmanto Serious Music Ensemblen albumi vuodelta 1971.


title: Everything Is It

text: Everything Is It on Heikki Sarmanto Big Bandin albumi vuodelta 1972, jolla laulusolistina esiintyy Taru Valjakka.


title: Haminan Seurahuone

text: Haminan Seurahuone on 1890 valmistunut Haminan kaupungin omistama hotelli-ravintolarakennus.


title: Haminan Seurahuone

text: Kaupunki haluaa myydä Seurahuoneen. Ravintolatilan yläkerrassa on yleisöltä suljettu Marskin kabinetti, jossa on kaksi Haminan historiaan liittyvää Tove Janssonin sinne tekemää maalausta vuodelta 1952, jotka eivät kuulu kauppaan. Ne ovat yli viisi metriä leveitä ja puolitoista metriä korkeita, ja niiden siirtämistä muuallekin on harkittu, mutta kun ne on tehty Seurahuoneeseen, niiden säilymistä siellä toivotaan.


title: Haminan Seurahuone

text: Rakennus on alkujaan A. W. Mayerin vuonna 1890 hotelli-ravintolaksi valmistunut kaksikerroksinen kivirakennus. Se piirustukset on laatinut arkkitehtitoimisto Kiseleff & Heikel. Rakennusta on korotettu kaksikerroksiseksi vuonna 1947. Sisustus tuhoutui osittain 24. syyskuuta 1951 tulipalossa. Tulipalon jälkeen rakennus korjattiin, ja sinne maalasi koristemaalaukset muun muassa taiteilija Eino Kauria, ja yläkertaan teki maalaukset Tove Janson.


title: Haminan Seurahuone

text: Seurahuoneella on myös hotellihuoneita.


title: Onnen aika

text: Onnen aika on Heikki Sarmannon jazzalbumi vuodelta 1973. Maija Hapuoja tulkitsee sillä Sarmannon Pentti Saarikosken runoihin säveltämiä lauluja.


title: Viitta ja tikari (kirja)

text: Viitta ja tikari – Johdatus poliittiseen elokuvaan on Matti Salon teos, joka käsittelee poliittista jännityselokuvaa. Salo esittelee teoksessa valikoiman näkemisen arvoisiksi poliittisiksi trillereiksi luokittelemiaan uusia ja vanhoja elokuvia.


title: Viitta ja tikari (kirja)

text: Esipuheessa Salo tosin sanoo: "Kaikki elokuvat ovat poliittisia trillereitä", mutta hän veti kuitenkin rajan niin tiukalle, että joutui jättämään monia suosikkejaan pois. Hän sanoo, että genre on nykyisin yhä suositumpi ja niitä tehdään runsaasti, mutta hän on valinnut teokseensa vain sellaisia, joita hän itse arvostaa ja suosittelee. Hän rajaa käsittelynsä ulkopuolelle historialliset elokuvan, tarkemmin sellaiset, joiden aihepiiri liikkuu 1900-lukua edeltävässä ajassa.


title: Viitta ja tikari (kirja)

text: Salon mukaan poliittinen trilleri on erityisesti angloamerikkalainen laji, mutta arvelee, että muualta maailmasta voisi löytyä tärkeitä elokuvia, joita hän ei tunne. Laajassa esipuheessa hän määrittelee lajin esimerkein. Ja valaisee myös sen historiaa.


title: Viitta ja tikari (kirja)

text: Salo on antanut teokselleen nimeksi perinteisen kirjallisuudessa ja elokuvassa käytetyn termin viitta ja tikari, jolla viitataan vakoiluun ja väkivaltaan.


title: Viitta ja tikari (kirja)

text: Salo esittelee teoksessaan 61 elokuvaa. Lopussa on luettelo Salon kiinnostaviksi arvioimista lajityypin elokuvista ohjaajittain.


title: Arvid Englind

text: Torsten Arvid Englind (alkuaan Ekholm, 18. kesäkuuta 1882 Helsinki – 12. syyskuuta 1972 Tukholma) oli suomalainen näyttelijä, käsikirjoittaja ja ohjaaja. Hän teki suurimman osan urastaan Ruotsissa.


title: Arvid Englind

text: Englindin vanhemmat olivat hovineuvos Carl Fredrik Ekholm ja Yolanda Strandberg. Hän aloitti työnsä Työväen Teatterissa vuonna 1903. Vuonna 1905 hän siirtyi Turun Ruotsalaiseen Teatteriin, jossa hän toimi ohjaajana 1907–1915. Vuodesta 1916 Englind toimi ohjaajana Göteborgin Suuressa Teatterissa.


title: Arvid Englind

text: Englindin rooleja olivat muun muassa "Daniel Hjortin" nimiosa, Vicinius näytelmässä "Quo vadis" ja Alonso näytelmässä "Preciosa". Hän asetti näyttämölle muun muassa kappaleet "Daniel Hjort", "Kustaa Vaasa" ja "Tukkijoella" sekä useita operetteja.


title: Arvid Englind

text: Englind näytteli elokuvassa "Högfjällets dotter" (1914) sekä ohjasi elokuvat "Patriks äventyr" (1915), "En förvillelse" (1915) ja "Brandsoldaten" (1916). Kahteen viimeksi mainittuun hän teki myös käsikirjoituksen.


title: Arvid Englind

text: Näyttämötyön lisäksi Englind käänsi näytelmiä ja toimi sanomalehtimiehenä.


title: Arvid Englind

text: Englind perusti Tukholmaan Teaterförlag Arvid Englind AB:n vuonna 1920.


title: Arvid Englind

text: Arvid Englindin puoliso oli näyttelijä ja operettitaiteilija Lelly Englind (oik. Elena Wasiljewa), 1885–1958) vuodesta 1908 vuoteen 1958. Pariskunnalla oli kaksi poikaa, Sten-Sture (1909–1940) ja Lars-Olof (1926–1954). Vuodesta 1959 hänen puolisonsa oli Inge Nordlöf.


title: Lelly Englind

text: Lelly Englind (syntyjään Elena Ivanovna Wasiljewa; 9. heinäkuuta 1885 Helsinki – 1958 Tukholma) oli suomalainen näyttelijä ja operettilaulaja. Hän teki pääosan taiteellisesta urastaan Ruotsissa.


title: Lelly Englind

text: Lelly Englindin vanhemmat olivat valtioneuvos I. F. Wasiljev ja Jelisaveta Wasiljewa. Englind aloitti taiteellisen uransa Turun Ruotsalaisessa Teatterissa 1905–1907. Sen jälkeen hänellä oli kiinnityksiä Ruotsissa: Axel Hultmanin kiertue 1907–1909, Skådebanan-turnee 1911–1912, useita kiertueita vuosina 1912–1914, Skansenin teatteri 1914 ja Göteborgin Suuri Teatteri 1916–1920.


title: Lelly Englind

text: Englindin näyttämötehtäviä olivat muun muassa Perdita William Shakespearen "Talvisessa tarinassa" sekä Anna ja Brita Fredrik August Dahlgrenin näytelmässä "Värmlantilaiset". Teuvo Pakkalan näytelmässä "Tukkijoella" Englind tulkitsi Annin ja Kaisan roolit. Emmerich Kálmánin operetissa "Mustalaisruhtinatar" hän teki puolestaan Stasin roolin ja Leo Fallin operetissa "Stambulin ruusu" subrettiroolin Midili Hanumina.


title: Lelly Englind

text: Lelly Englindin puoliso oli vuodesta 1908 näyttelijä ja käsikirjoittaja Torsten Arvid Englind (1882–1972). Pariskunnalla oli kaksi poikaa, Sten-Sture (1909–1940) ja Lars-Olof (1926–1954).


title: Pelilokalisointi

text: Pelilokalisointi tarkoittaa prosessia, jossa videopelistä tehdään uudelle markkina-alueelle, yleensä toiseen maahan, sopiva versio. Tekstien kääntäminen on iso osa lokalisointia, mutta prosessiin kuuluvat myös muut peliin tehtävät muutokset, kuten muutokset pelin ulkonäköön, uusien pakkausten ja manuaalien luominen, uuden ääninauhan äänittäminen, laitteistojen muokkaaminen ja jopa kokonaisten osioiden poistaminen pelistä erilaisten kulttuurillisesti herkkien seikkojen vuoksi.


title: Pelilokalisointi

text: Päätökseen pelin lokalisoinnista vaikuttavat taloudelliset seikat eli se, kuinka hyvää tuottoa uudelta markkina-alueelta voidaan saada. Pelien kehittäjät kääntävät yleensä pelin itse tai ulkopuolisen käännöstoimiston avulla, mutta myös fanit tekevät epävirallisia käännöksiä, jos virallinen käännös on huonolaatuinen tai jos peliä ei julkaista jollain kielellä. Lokalisointi on alana vielä uusi ja epäyhtenäinen. Tietojen hankkiminen teollisesta lokalisoinnista voi olla vaikeaa, koska yritysten toimintojen välillä on eroja ja kääntäjät joutuvat usein allekirjoittamaan salassapitosopimuksia.


title: Pelilokalisointi

text: Lokalisoinnin tavoitteena on tuottaa loppukäyttäjälle nautinnollinen ja mielekäs pelikokemus kiinnittämällä huomiota alueen kulttuuriseen kontekstiin. On erittäin tärkeää luoda uskottava pelikokemus. Jos pelaajasta tuntuu, että tuote ei ole häntä varten, tai jos lokalisointi aiheuttaa hämmennystä tai ymmärrysvaikeuksia, pelaaja ei voi uppoutua peliin ja saattaa lopettaa pelaamisen.


title: Pelilokalisointi

text: Kielikäännöksen lisäksi peliin on voitu tehdä muun muassa vaikeustason sovittamista eri markkina-alueelle sopivaksi: Japanissa julkaistavaan versioon on voitu lisätä "helppo moodi".


title: Pelilokalisointi

text: Lokalisoinnilla tarkoitetaan tyypillisesti prosessia, jossa ohjelmisto sopeutetaan teknisesti ja kielellisesti käyttäjäryhmän kulttuuria vastaavaksi , ja pelilokalisoinnissa näin tehdään peleille. Koska kyseessä on nimenomaan ohjelmistoihin ja vastaaviin liittyvä käsite, rajautuu pelilokalisointi juuri teknologisilla välineillä käytettäviin peleihin, esimerkiksi konsoli-, tietokone- ja mobiilipeleihin. Tämä artikkeli käsittelee lähteiden epäsuhdan vuoksi pääasiassa konsolipelien lokalisointia.


title: Pelilokalisointi

text: Lokalisoinnin käsite ei kuitenkaan ole ongelmaton, vaan eri ihmiset tarkoittavat sillä hieman eri asioita. Erityisesti yritysmaailman ja käännöstieteen näkökulmat lokalisointiin terminä eriävät toisistaan. Pelkistetysti tämä ero voidaan esittää siten, että lokalisointiyrityksissä kääntäminen pelkistetään sanasanaiseksi kääntämiseksi, kun kääntämisen määritelmä käännöstieteen piirissä puolestaan on hyvin lähellä yritysten määritelmää lokalisoinnista. Toisaalta käännöstieteessä lokalisointia ei ole pyritty sisällyttämään vallitsevaan paradigmaan kovinkaan pontevasti, ja lokalisoinnin teoretisointi käännöstieteessä ylipäänsä on vielä tässä vaiheessa jokseenkin alkutekijöissään.


title: Pelilokalisointi

text: Pelilokalisointia voidaan löytää jo videopelien varhaisesta historiasta, esimerkiksi vuonna 1980 julkaistun Pac-Man-pelin lokalisoinnista. Pelin japanilaisen nimen suora translitteraatio englannin kielelle olisi ”Puck-Man”, mutta nimi päätettiin muuttaa Yhdysvaltain markkinoilla, koska pelättiin, että sana ”Puck” vandalisoitaisiin kirosanaksi.


title: Pelilokalisointi

text: Varhaisessa pelilokalisoinnissa haasteita aiheuttivat erityisesti tekstijonojen usein tiukat tilarajoitukset. Esimerkiksi NES ja SNES -konsolien peleissä alkuperäisiä tekstejä pidemmille käännöksille ei ollut tilaa. Myös "Final Fantasy VI" -pelin kääntäjä Ted Woolsey kertoo joutuneensa usein leikkaamaan englanninkielisten tekstien pituuksia rajallisen kapasiteetin vuoksi.


title: Pelilokalisointi

text: Usein lokalisointiprojektien budjetit olivat pieniä ja tuotantoajat lyhyitä, mikä johti hämmentäviin tai täysin uudelleenkirjoitettuihin käännöksiin. Varhaisten pelikäännösten tekijät olivat usein vain sanakirjaa käyttäviä ohjelmoijia. Esimerkiksi Sega Mega Drive -konsolin vuoden 1994 pelin "Beyond Oasis" alkuperäinen käännös hylättiin täysin tolkuttomana. Peli kirjoitettiinkin kokonaan uusiksi ilman kääntäjän panosta. Joissain tapauksissa käännöksen huono laatu on auttanut tekemään pelistä kuuluisan, kuten vuoden 1991 surullisenkuuluisan huonosti käännetyn "Zero Wing" -pelin kohdalla. Tästä pelistä löytyy teksti ”All Your Base Are Belong to Us”, josta tuli varhainen internetmeemi.


title: Pelilokalisointi

text: 2000-luvun alussa teknologia kehittyi niin, että tekstiä voitiin säilöä ASCII-muodossa kuvaformaatin sijaan. Prosessointi oli tehokkaampaa, ja teksteille saatiin lisää tilaa. Parempi äänenlaatu ja ääninäyttelijöiden käyttäminen loivat kääntäjille uusia haasteita ja lähestymistapoja. Pelien dubbaaminen ja uusien ääniraitojen äänittäminen lisäsivät käännöstaakkaa. Pelien kehittyessä elokuvamaisiksi lokalisoinnissa täytyi kiinnittää enemmän huomiota hahmojen huulten liikkeisiin sekä eleisiin, jotka saattavat olla kulttuurisidonnaisia.


title: Pelilokalisointi

text: Tekstin ja dialogin määrä peleissä on kasvanut merkittävästi viime aikoina, erityisesti suurella budjetilla tehdyissä roolipeleissä. Esimerkiksi tiimiin, joka oli vastuussa vuoden 2008 "Fable II" -pelin lokalisoinnista viidelle eri kielelle, kuului 270 näyttelijää ja 130 työntekijää, mikä oli suuri muutos aiempiin lokalisointiprosesseihin. Niin ikään vuoden 2011 "" -pelin käsikirjoitus sisälsi yli 40 romaanin verran tekstiä. Näin pitkien ja intensiivisten pelien lokalisointiprosessit ovat monimutkaisempia kuin koskaan ennen.


title: Pelilokalisointi

text: Käännöstieteellisessä tutkimuksessa pelilokalisointi on melko uusi ilmiö. O’Hagan & Mangiron esittävät pelilokalisoinnin tutkimukselle kolme keskeistä suuntausta: saavutettavuustutkimuksen, vapaaehtois- tai fanikääntämisen peleissä ja käyttäjäorientoituneen empiirisen tutkimuksen . Saavutettavuustutkimusta on eri medioissa tehty paljon, mutta saavutettavuus peleissä on tähän saakka saanut osakseen vain vähän huomiota, enimmäkseen pelitutkimuksen piirissä . Fanitutkimusta taas on tehty enimmälti media- ja kulttuurintutkimuksen piirissä, mutta myös käännöstieteellistä tutkimusta aiheesta on tehty jonkin verran. Mielenkiinto on käännöstieteessä kohdistunut esimerkiksi siihen, miten fanikääntäminen ja kääntämisen joukkouttaminen vaikuttavat kääntämisen ja kääntäjien asemaan. Eniten lienee tutkittu fanikääntämistä animesarjojen ruutukäännösten parissa. Käyttäjäorientoitunut empiirinen tutkimus puolestaan sisältää esimerkiksi pelaajien kokemuksen tutkimiseen sekä keinoälyjen ja puheentunnistuksen kielelliseen vaikutukseen.


title: Pelilokalisointi

text: Lokalisoinnin taso valitaan markkina-alueen taloudellisen elinkelpoisuuden perusteella. Ensimmäisellä tasolla ei lokalisoida lainkaan. Peli voidaan silti tuoda maahan alkuperäiskielisenä, jos sille löytyy markkinat, mutta kulujen karsimiseksi peliä ei lokalisoida lainkaan. Toisella tasolla pelin pakkaus, dokumentaatio ja manuaalit käännetään, mutta itse peliä ei lokalisoida. Tätä strategiaa käytetään, jos peli sisältää vain vähän tekstiä ja tarinaa tai jos kohdemaassa osataan alkuperäistä kieltä hyvin, kuten joidenkin englanninkielisten pelien tuonnissa Pohjoismaihin. Lokalisoinnin kolmas taso on osittainen lokalisointi, jossa peli käännetään muuten, mutta äänitiedostot jätetään alkuperäisiksi. Tällä strategialla peli tehdään ymmärrettäväksi kohdekielellä, mutta kustannukset pysyvät alhaisina, kun ei tarvitse palkata näyttelijöitä eikä äänittää dialogia uudelleen. Myös taustakerrontaa voidaan tekstittää. Viimeinen lokalisoinnin taso on täysi lokalisointi, jossa koko peli käännetään. Tähän kuuluvat äänet, tekstit, grafiikat ja manuaalit. Täysi lokalisointi on kallein vaihtoehto ja sitä käyttävät yleensä vain suurimmat pelifirmat.


title: Pelilokalisointi

text: Viralliset lokalisoinnit sopivat yleensä toiseen kahdesta tuotantomallista: post-gold- tai sim-ship-malliin. Post-gold-mallia käytetään silloin, kun lokalisoidaan valmis peli, joka on yleensä jo julkaistu alkuperäisellä kielellä. Lokalisoitu versio julkaistaan siis jonkin ajan kuluttua alkuperäisen pelin julkaisun jälkeen. Post-gold-mallissa lokalisoija voi työskennellä valmiin pelin kanssa ja lokalisointiprosessille on yleensä enemmän aikaa, joten tällä mallilla käännösvirheitä syntyy yleensä vähemmän. Mallia käyttävät paljon japanilaiset suuren budjetin pelien tuottajat, mutta hekin ovat pikkuhiljaa siirtymässä sim-ship malliin.


title: Pelilokalisointi

text: Sim-ship-malli, joka on lyhenne englannin kielen sanoista “simultaneous shipment”, tarkoittaa pelin julkaisemista useilla markkinoilla samanaikaisesti. Koska pelien elinkaari on lyhyt ja alalla on paljon piratismia, on kannattavampaa julkaista peli samaan aikaan ympäri maailman. Sim-ship-mallissa lokalisoijat eivät kuitenkaan yleensä saa käyttöönsä valmista versiota pelistä. Heiltä saattaa puuttua lokalisointiprosessille ratkaisevan tärkeää tietoa, mistä seuraa suurempi käännösvirheiden riski. Suurin osa länsimaissa tuotetuista peleistä seuraavat sim-ship-tuotantotapaa.


title: Pelilokalisointi

text: Pohjois-Amerikassa sekä Euroopassa pelien lokalisointi usein ulkoistetaan pelien lokalisointiin erikoistuneelle yritykselle, joka vastaa koko lokalisointiprosessista , kun taas Japanissa lokalisointia tehdään myös peliyrityksen sisällä . Lokalisointiyritys tai yrityksen sisäiset kääntäjät saavat yleensä pelin kehittäjiltä ja julkaisijoilta käyttöönsä lokalisointipaketin, joka sisältää olennaiset tiedot projektista ja itse pelistä sekä muuta lähdemateriaalia. Usein lokalisointiyritys ei saa käyttöönsä koko peliä vaan lokalisoijat kääntävät osia pelistä, mistä seuraa niin sanottuja ”sokeita lokalisointeja” Sokeassa lokalisoinnista lokalisoijan saatavilla on vain rajoitettu määrä tietoa lopullisesta pelistä, mikä vaikeuttaa lokalisointia. Joskus, vaikka peli olisikin keskeneräinen, lokalisoijat saavat pelata melkein valmiin pelin läpi, jolloin he saavat paremman kokonaiskuvan pelistä.


title: Pelilokalisointi

text: Lisäksi fanit voivat tehdä peleistä epävirallisia käännöksiä. Fanit ovat joskus valmiita tekemään todella paljon palkatonta työtä kääntääkseen pelin, jota ei ole saatavilla heidän kielellään. Jos peliä ei tulla julkaisemaan jollakin markkina-alueella, fanit saattavat ottaa ohjat omiin käsiinsä ja julkaista oman käännöksensä. Esimerkiksi kun Nintendo ei halunnut lokalisoida Game Boy Advance -konsolin peliä "Mother 3" (2004) Pohjois-Amerikan markkinoille, pelin fanit käänsivät pelin itse, ja fanien kääntämä englanninkielinen versio julkaistiin vuonna 2008.


title: Pelilokalisointi

text: Alla on listattu tärkeimpiä lokalisoinnin osa-alueita.


title: Pelilokalisointi

text:
Pelien sopeuttaminen toiseen kulttuuriin on haastavampaa tarinapainotteisissa kuin toimintapainotteisissa peleissä, sillä pelintekijät pitävät lähtökohtia itsestäänselvinä juonta kehittäessään. Aasiassa suositaan lapsellisempia hahmoja, kun taas länsimaissa painotetaan aikuismaisempia piirteitä. Yksi esimerkki lokalisointiprosessin aikana tapahtuvista mahdollisista muutoksista on "Project Zero" (Japanissa "Zero" ja Yhdysvalloissa "Fatal Frame") (Tecmo 2001). Alkuperäisen japanilaisen version naispäähenkilö on 17-vuotias pelokas tyttö, joka etsii kummitustaloon kadonnutta veljeään, Mafuyua. Länsimaisissa versioissa Miku on 19-vuotias, hänessä on länsimaisia piirteitä eikä hänellä ole yllään japanilaista koulupukua. Pelinkehittäjät eivät kuitenkaan tehneet muutoksia Mafuyun ulkonäköön, joten hän ei enää näytä olevan sukua Mikulle.
Samaa tapahtuu veren tai historiallisten tapahtumien esittämisen yhteydessä: useita asioita täytyy muuttaa siten, että ne eivät loukkaa ihmisiä kohdekulttuurissa. Ehkä juuri tästä syystä monissa peleissä kuvataan mielikuvitusmaailmaa. Sekä kehittäjät että julkaisijat haluavat miellyttää asiakkaitaan. Pelaajia ei juurikaan kiinnosta, missä maassa peli on tehty tai kuka sen on tehnyt. Massakulutukseen tarkoitettu tuote säilyttää ainoastaan tavaramerkin brändäykseen liittyvät ominaisuudet; kaikkea muuta voidaan tarpeen tullen kustomoida, jotta voitaisiin vedota paikallisiin markkinoihin. Tällöin voidaan puhua kääntämisen sijaan uudelleenluomisesta eli "transkreaatiosta". Kääntäjien on tärkeä olla tietoisia transkreaation takana olevasta logiikasta. Videopelit ovat ohjelmistoja, joten niihin liittyy niin ohjeita, interaktiivisia menuja kuin aputiedostoja. Ne vaativat teknistä kääntämistä. Toisaalta peleissä on myös kerrontaa ja dialogia, jotka ovat lähellä kirjallisia tekstejä tai elokuvia ja vaativat siten luovaa kääntämistä. Toisin kuin useimmissa käännöksissä, pelien alkuperäistä tekstiä voidaan adaptoida tai muuttaa, jos sen koetaan parantavan nautittavuutta ja pelattavuutta kohdekulttuurissa. Yhtymäkohtia on muun muassa lastenkirjallisuuden kääntämiseen, jossa tekstiä joudutaan usein adaptoimaan tai muuttamaan, jotta lapset ymmärtäisivät kirjaa paremmin.
Pelien kääntämiseen liittyy eri tekstityyppejä, joilla jokaisella on omat ominaispiirteensä ja tarkoituksensa. Esimerkiksi peliohjeissa tulee käyttää houkuttelevaa ja luovaa kieltä, mutta toisaalta myös teknistä ja spesifiä kieltä laillisesti sitovissa kohdissa. Kääntäjä kohtaa myös multimedian mukanaan tuomat haasteet. Samaan projektiin voi kuulua useita osa-alueita kuten suullisen dialogin muuttamista tekstiksi, dubbauksen synkronointia, käyttöliittymän kääntämistä jne. Myös pelinsisäisissä teksteissä on runsaasti vaihtelua. Tekstiä on niin puhuttua (dubbaus) kuin kirjoitettua (tekstitys ja käyttöliittymätekstit). Haasteita voivat tuottaa pelihahmojen aksentin ja ominaispiirteiden kääntämisessä toisille kielille sekä aika- ja tilarajoitukset.


title: Pelilokalisointi

text: Lokalisoinnin aikana tapahtuvat muutokset sisältävät usein pelin säätämistä siten, että pelissä huomioidaan kulttuurillisesti herkät seikat. Kehittäjät voivat tehdä muutoksia omasta tahdostaan tai niitä voivat ohjata kansalliset ja alueelliset ikäluokitusjärjestelmät. Peleissä esiintyy silti silloin tällöin kiistanalaista tai herkkää materiaalia, mikä voi johtaa kiistoihin tai tuotteen poisvetoon.


title: Pelilokalisointi

text:
Esimerkiksi Saksan markkinoita varten lokalisoidut pelit sisältävät usein merkittäviä muutoksia, joita Unterhaltungssoftware Selbstkontrolle (USK) on vaatinut. USK:lla on tiukka käytäntö verta, väkivaltaa, kirosanoja sekä rasistisia symboleita (kuten natsisymboleita) kohtaan. Esimerkiksi saksalainen versio "Team Fortress 2" -pelistä ei sisältänyt verta tai irronneita kehonosia, minkä vuoksi pelaajien oli vaikea tietää, oliko hän osunut viholliseen. Tämä johti sellaisten modien julkaisuun, jotka mahdollistivat alkuperäisen verisen sisällön näkemisen. Toiseen maailmansotaan sijoittuvassa "Wolfenstein"-pelissä näkyi yksi hakaristi, mikä johti pelin poisvetoon Saksan markkinoilta.
Myös Kiinan tiukat sensuurisäännöt kieltävät sisällön, joka vaarantaa "valtion yhtenäisyyden, itsemääräämisoikeuden ja alueellisen koskemattomuuden" tai "moraaliarvot ja hienot kulttuuriperinteet". Ruotsalainen toiseen maailmansotaan sijoittuva tietokonepeli "Hearts of Iron" kiellettiin Kiinassa, koska historiallisesti tarkat kartat kuvasivat Mantsurian, Länsi-Xianjiangin ja Tiibetin itsenäisiksi valtioiksi. Lisäksi Taiwan oli merkitty osaksi Japania. Näiden katsottiin kuitenkin olevan haitallisia Kiinan alueellisen koskemattomuuden kannalta ja siksi peliä ei saanut tuoda laillisesti maahan. "Football Manager" -peli kiellettiin samoin, koska pelissä Tiibet, Taiwan, Hongkong ja Kiina olivat kaikki omia joukkueita.


title: Pelilokalisointi

text: Väkivaltaiset pelit eivät menesty kaikkialla: Japanissa kuluttajat pitävät enemmän perheille sopivista peleistä kuin väkivaltaisista tai antisosiaalisista.


title: Pelilokalisointi

text:
Videopelien mukana tulee useita erilaisia kääntämistä vaativia tekstejä kuten käyttöohjeita, dubbausmateriaalia ja tekstityksiä, mutta myös monia muita tekstejä, jotka vaativat esimerkiksi internetselainta. Kaikkia peleihin liittyviä ohjelmia yhdistää se, että tiedot ja komennot ovat saatavilla napin painalluksella. Tietokoneohjelmien interaktiivisuudella on merkitystä kääntäjille, sillä pääsy tekstiin ja tietoon on sattumanvaraista, eli jokainen käyttäjä aktivoi tietyn viestin tai komennon eri aikaan, jos lainkaan. Keinotekoinen tapahtumajärjestys ei sovi lineaariseen tekstiin ja kontekstuaaliseen tietoon, joten kääntäjät menettävät kaksi tärkeintä lähdettä, joita tarvitsevat päätöksenteossa: rinnakkaistekstin ja kontekstin. Keskeneräisen ohjelman tai lokalisointiohjelman puutteen vuoksi vain osa tiedosta on saatavilla samankaltaisista ohjeista, lokalisoinnista tai ohjelmistosta vastuussa olevalta henkilöltä tai tiimiltä, joskin sitä on vaikea löytää.
Valitettavasti ohjelmistolokalisoinnissa ei ole kyetty kehittämään graafista käyttöliittymää videopelien kääntäjiä varten. Käyttöliittymän avulla käyttäjät pystyvät työstämään suoraan ja turvallisesti pelin koodia, mikä auttaa visualisoimaan lopullisen tuotteen ilmettä, mikä tarkoittaa, että kääntäjä tietää lopputuloksen tarkalleen ja pystyy muuttamaan tekstiä tai käyttöliittymään sopimaan paremmin tilaan. Lingvistisiä työkaluja käytetään usein eri tavoin pelin luonnin, kehityksen ja julkaisun aikana. Niitä hyödynnetään peliin itseensä, pelin verkkosivuihin, markkinointiin, patcheihin ja päivityksiin.


title: Misodendraceae

text: Misodendraceae on pieni loiskasviheimo koppisiemenisten Santalales-lahkossa. Siinä on vain yksi suku, "Misodendrum".


title: Misodendraceae

text: Heimon kasvit ovat etelänpyökeillä ("Nothofagus") loisivia ja niiden oksilla kasvavia pensasmaisia ja usein paksuvartisia kasvjea. Ne ovat kaljuja tai niillä on solukarvoja. Lehdet voivat olla surkastuneita ja erinäköisiä kasvullisissa ja kukkaversoissa. Kasvit ovat kaksikotisia. Kukinto on (kerrannainen) terttu tai tähkä, ja kukat ovat pieniä. Hedekukat ovat kehättömiä, kaksi- tai kolmiheteisiä. Emikukissa on kolme vähäpätöistä terälehteä, joutoheteitä ja vartalollinen tai vartaloton sikiäin. Siemenaiheet ovat suoria. Hedelmä on pieni ja pähkinämäinen ja kiinnittyy kolmeen suureksi kasvaneeseen pitkään höyhenmäiseen joutoheteeseen. Siemenessä on runsas, vähäinen tai ei ollenkaan endospermiä ja lyhyt tai kookas alkio, jonka sirkkalehdet ovat kasvaneet yhteen.


title: Misodendraceae

text: Heimo kasvaa Etelä-Amerikan viileillä seuduilla.


title: Misodendraceae

text: Heimon ainoassa suvussa on kahdeksan lajia.


title: Jussi Nordquist

text: Mikko Johannes ”Jussi” Nordquist (alk. Vahervuori, 27. toukokuuta 1917 Viipuri – 15. elokuuta 1989 Pori) oli suomalainen kilpa-ampuja.


title: Jussi Nordquist

text: Buenos Airesissa järjestetyissä vuoden 1949 MM-kilpailuissa hän kuului 300 metrin vapaakiväärin MM-kultaa voittaneeseen Suomen joukkueeseen sekä 300 metrin sotilaskiväärin hopeajoukkueeseen. Moskovan MM-kisoissa 1958 Nordquist voitti kultaa 50+100 metrin kiväärin makuuammunnassa.


title: Jussi Nordquist

text: Vuonna 1960 Rooman olympialaisissa Nordquist osallistui 50 metrin pienoiskivääriammunnan makuukilpailuun, jossa hänen sijoituksensa oli 18.


title: Five Nights at Freddy’s 3

text: Five Nights at Freddy’s 3 on Scott Cawthonin suunnittelema selviytymiskauhupeli, joka perustuu sarjan kahteen aiempaan osaan. Toisin kuin sen edeltäjissä, pelissä on sekä hyvä (The End) että huono loppu (Bad Ending). "Five Nights at Freddy's 3" on julkaistu Microsoft Windowsille, Androidille ja iOS:lle.


title: Five Nights at Freddy’s 3

text: Kuten pelisarjan aikaisemmissa osissa, pelaajan tehtävänä on selviytyä työpaikkansa yövuoroista hengissä eläinrobotteja välttelemällä. Poikkeuksena edeltäviin osiin pelissä on vain yksi eläinrobotti, Springtrap, joka voi tappaa pelaajan. Pelissä esiintyy myös muita robotteja, mutta vain aaveina (pelaajan "hallusinaatioita"), jotka eivät voi suoraan vahingoittaa pelaajaa. Aaveet voivat kuitenkin hankaloittaa öistä selviämistä.


title: Five Nights at Freddy’s 3

text: Pelin tapahtumat sijoittuvat pelin sisäisessä universumissa kauhukohteeseen nimeltä Fazbear’s Fright, joka on perustettu entisen Fazbear Entertainment -ravintolan paikalle. Kauhukohteen tarkoituksena on rahastaa sattumuksilla, joita tapahtui Fazbear Entertainmentin ylläpitämissä ravintoiloissa.


title: Five Nights at Freddy’s 3

text: Pelaajan pitää valvoa kahta turvakamerajärjestelmää (rakennuksen ja ilmastoinnin turvakamerat) ja kolmea alisysteemiä: ääntä (jonka avulla eläinrobotit voi houkutella pois toimistolta), turvakameroita ja ilmastointia (joka täytyy pitää toiminnassa, jotta pelaaja ei saa hallusinaatioita).


title: Five Nights at Freddy’s 3

text: Alisysteemit voivat lakata toimimasta ajoittain, jolloin ne pitää käynnistää uudelleen epämieluisten vaikutusten ehkäisemiseksi.


title: Five Nights at Freddy’s 3

text: Pelissä on viisi yötä, joiden vaikeustaso nousee yö kerrallaan. Jos pelaaja selviää hengissä kaikista viidestä, avautuu vielä vaikeampi kuudes yö nimeltä "Nightmare".


title: Five Nights at Freddy’s 3

text: Öiden välissä pelaaja voi pelata erilaisia minipelejä ensimmäisen Five Nights at Freddy's eläinroboteilla. Minipelit avaavat peliin vihjeitä, jotka selvittämällä pelaaja voi saada "hyvän lopun" sekä lisäsisältöä, kuten uusia minipelejä ja huijausvalikon.


title: Alaska (täsmennyssivu)

text: Alaska voi viitata esimerkiksi seuraaviin:


title: Schoepfiaceae

text: Schoepfiaceae on trooppinen kasviheimo, joka kuuluu koppisiemenisten Santalales-lahkoon ja on siten santelikasvien sukulainen.


title: Schoepfiaceae

text: Heimon kasvit ovat tavallisesti puuvartisia. Karvat ovat yksisoluisia tai puuttuvat. Kukan suojuslehdet sijaitsevat välittömästi sikiäimen alla ja ovat kasvaneet yhteen sen ympärille. Kukat ovat keskikokoisia, teriö putkimainen ja enemmän tai vähemmän yhteen kasvanut, sisältä karvainen. Sikiäin on kehänalainen tai joskus puoleksi kehänalainen, luotti liuskainen tai pallomainen. Siemenaiheet ovat kalvottomia.


title: Schoepfiaceae

text: Heimo kasvaa Keski- ja Etelä-Amerikassa. Joitakin lajeja on myös trooppisessa Kaakkois-Aasiassa ja Itä-Intian saaristossa.


title: Schoepfiaceae

text: Schoepfiaceae käsittää kolme sukua ja 55 lajia. Runsaiten lajeja, 25, on "Quinchamalium"-suvussa.


title: Schoepfiaceae

text: Muut suvut ovat "Arjona" ja "Schoepfia".


title: Opiliaceae

text: Opiliaceae on trooppinen kasviheimo koppisiemenisten Santalales-lahkossa.


title: Opiliaceae

text: Heimon kasvit ovat puita, pensaita tai joskus liaaneja, jotka loisivat toisten kasvien juurissa. Lehdet sijaitsevat kahdessa rivissä tai kierteisesti ja ovat lähes suonettomia ja voivat olla kyhmyisiä kystoliittien vuoksi. Kukinnot ovat lehtihankaisia ja pienikukkaisia. Kukat ovat 3-8-lukuisia, ja pohjus voi olla maljamainen hypanthium. Teriö on tavallisesti erilehtinen, ja heteitä on yhtä monta kuin terälehtiäkin, toisinaan heteet kiinnittyvät teriöön; verhiö puuttuu. Sikiäin on tavallisesti kehänpäällinen, yhdislehtinen ja koostuu 2-5 emilehdestä. Vapaaseen keski-istukkaan kiinnittyy yksi riippuva siemenaihe; "Agonandra"-suvussa siemenaihe on pysty ja sijaitsee pohjaistukassa, suvussa "Anthobolus" siemenaiheita on enemmän. Vartalo on lyhyt tai puuttuu, luotti on enemmän tai vähemmän pallomainen.


title: Opiliaceae

text: Heimo kasvaa kaikkialla tropiikissa.


title: Opiliaceae

text: Opiliaceae koostuu 11 suvusta ja 36 lajista.


title: Opiliaceae

text: Heimon suvut ovat:


title: Korpipohjanen

text: Korpipohjanen on Kanta-Hämeessä Tammelassa sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.


title: Korpipohjanen

text: Järven pinta-ala on 4,1 hehtaaria ja sen pituus on 350 metriä ja leveys 150 metriä. Järveen laske pari suo-ojaa ja järven luusua sijaitsee järven luoteisrannalla, josta saa alkuunsa 470 metriä pitkä suo-oja Heinijärveen.


title: Korpipohjanen

text: Järven rantaviiva on 0,93 kilometriä pitkä ja ranta on pääosin moreeni- ja kalliopohjaista metsämaastoa. Rannat ovat metsäiset ja niille on rakennettu kaksi loma-asuntoa, joille kulkee tiet Tammelasta ja Forssasta.


title: Korpipohjanen

text: Läheisen Hinnersuon pohjatutkimuksista selvisi, että suo on syntynyt usean tai suuremman lammen umpeenkasvamisen seurauksena. Yksi lammista, tai suuremman lammen osa, oli juuri Korpipohjainen, jonka reunat ovat syntyneet umpeenkasvun seurauksena. Lampi on nykyään 2−3 metriä ylempänä kuin Hinnersuon kaakkoiset reunat ja sen rannat jatkavat umpeenkasvua.


title: Suopohjanen

text: Suopohjanen on Kanta-Hämeessä Tammelassa sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.


title: Suopohjanen

text: Lammen pinta-ala on 1,5 hehtaaria ja sen pituus on 140 metriä ja leveys 80 metriä. Lampeen laskee muutama suo-oja. Sen luusua on yksi näistä länsipään suo-ojista, jossa vesi virtaa alas Heinijärveen 2,2 kilometriä pitkää ojaa myöten. Suopohjasen oja yhtyy Hylönjärvestä tulevaan ojaan ennen Heinijärveen laskemistaan.


title: Suopohjanen

text: Lammen rantaviiva on 0,64 kilometriä pitkä ja sen ranta on pääosin moreeni- ja kalliopohjaista metsämaastoa. Alava maasto on soistunut järven ympäriltä. Rannoilla ei ole rakennuksia. Lähin tie lähtee Mustialasta ja kiertää lammen 100 metrin etäisyydellä matkallaan Heinijärvelle.


title: Luolalammi

text: Luolalammi on Kanta-Hämeessä Forssassa sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.


title: Luolalammi

text: Lammen pinta-ala on 20 hehtaaria ja sen pituus on 800 metriä ja leveys 600 metriä. Lampeen laskee suo-ojia eri suunnilta. Lammen luusua sijaitsee sen itärannalla, josta saa alkuunsa 2,0 kilometriä pitkä Luolalamminoja Heinijärveen Tammelan puolelle.


title: Luolalammi

text: Lammen rantaviiva on 2,4 kilometriä pitkä ja sen ranta on pääosin moreeni- ja kalliopohjaista metsämaastoa. Rannoille on rakennettu seitsemän loma-asuntoa, joille kulkee tiet Koijärveltä ja Forssasta. Tammelan ja Forssan välinen raja kulkee 700 metrin päässä.


title: Hylönjärvi

text: Hylönjärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.


title: Hylönjärvi

text: Järven pinta-ala on 8,5 hehtaaria ja sen pituus on 600 metriä ja leveys 250 metriä. Järveen laskee ojitettujen soiden suo-ojia, joista yksi tuo pohjoisesta ojia myöten kolmen lammen vedet, joita ovat Iso-Näkiäinen, Pikku-Näkiäinen ja pieni Sammakkolammi. Järven luusua sijaitsee järven luoteisrannalla, josta saa alkuunsa 1,5 kilometriä pitkä suo-oja Heinijärveen.


title: Hylönjärvi

text: Järven rantaviiva on 1,5 kilometriä pitkä ja sen ranta on pääosin moreeni- ja kalliopohjaista metsämaastoa, joka on enimmäkseen alavana maana soistunutta. Rannoilla ei ole rakennuksia eikä sinne johda teitä.


title: Hylönjärvi

text: Hylönjärvi kuuluu niin sanotun Forssan gabron alueeseen. Seudulla ja itse järvellä on korkeita mineraalipitoisuuksia, joissa on rikkaitakin nikkelin, fosforin ja titaanin arvoja. Korkeat pitoisuudet eivät kuitenkaan riittäneet kaivoksen perustamiseksi. Eräs rikas mineraalialue sattuu Hylönjärven kohdalle.


title: Olavi Elo

text: Kauko Olavi Elo (5. huhtikuuta 1913 Pori – 13. huhtikuuta 1979 Pori) oli suomalainen ampuja. Satakunnan Ampujia edustanut Elo osallistui kaksiin olympialaisiin ja voitti urallaan neljä henkilökohtaista maailmamestaruutta sekä kolme joukkuekilpailun MM-kultaa. Helsingin MM-kilpailuissa 1937 hän oli kisojen paras ampuja voitettuaan kaksi maailmanmestaruutta. Elon muut saavutukset käsittävät lukuisten MM-mitalien lisäksi muun muassa kaksi Pohjoismaiden mestaruutta sekä 11 Suomen mestaruutta. Vuonna 1949 hänet valittiin Vuoden urheilija -äänestyksessä Suomen kolmanneksi parhaaksi urheilijaksi kestävyysjuoksija Viljo Heinon ja ampuja Pauli Janhosen jälkeen.


title: Olavi Elo

text: Elo lopetti uransa Buenos Airesissa vuonna 1949 järjestettyihin MM-kilpailuihin ja ryhtyi johtamaan isänsä perustamaa rautakauppaa Porissa. Hänen kilpailuissa käyttämänsä aseet ovat nykyään esillä Suomen Metsästysmuseossa Riihimäellä.


title: Olavi Elo

text: Elo osallistui pienoiskiväärin makuuammunnan 50 metrin kilpailuun vuoden 1936 Berliinin olympialaisissa, jossa hänen sijoituksensa oli 15. sekä vapaakiväärin asentojen 300 metrin kilpailuun 1948 Lontoon olympialaisissa sijoittuen kuudenneksi tuloksella 1 095.


title: Olavi Elo

text: Vuoden 1937 MM-kisoissa Helsingissä Elo voitti kultaa sotilaskiväärin 3×20 laukauksen kilpailussa sekä vapaakiväärin pystyasennon kilpailussa. Hänen muut henkilökohtaiset maailmanmestaruutensa tulivat 1949 Buenos Airesin MM-kisoista, jossa Elo saavutti kultaa vapaakiväärin 3×40 laukauksen kilpailussa sekä vapaakiväärin pystyammunnassa. Pystyasennon voittotulos 364 oli uusi maailmanennätys. Samoissa kisoissa hän kuului myös Suomen maailmanmestarijoukkueeseen 50 metrin pienoiskiväärissä ja 300 metrin vapaakiväärin asennoissa. Luzernnissa 1939 Elo voitti kultaa 50 metrin pienoiskiväärin asentojen joukkuekilpailussa.


title: Hahnenkammin pujottelu

text: Hahnenkammin pujottelu on Kitzbühelissä Itävallassa järjestettävä alppihiihdon maailmancupin osakilpailu.


title: Hahnenkammin pujottelu

text: Hahnenkammin pujottelu on laskettu Hahnenkammin alppihiihtokilpailujen yhteydessä vuodesta 1931 alkaen ja vuodesta 1937 alkaen se on laskettu Ganslern-rinteessä. Jo ennen maailmancupin perustamista vuonna 1967, Hahnenkammin pujottelu kuului kiinteästi FIS:n kilpailukalenteriin. Vuosina 1938, 1964, 1988 ja 1993 pujottelu on täytynyt perua. Vuosina 1971, 1998 ja 2007 Kitzbühelissa laskettiin myös ylimääräinen pujottelu.


title: Hahnenkammin pujottelu

text: Ganslern-rinteessä on paljon jyrkkyysvaihteluita, kumpuja ja se on kalteva, minkä vuoksi se kuuluu maailmancupin haastavimpiin pujottelurinteisiin. Rinne sijaitsee syöksylaskurinne Streifin vieressä, mutta sillä on oma maalialue. Nimi Ganslern tulee vieressä virtaavasta Gänsbach-joesta. Kilpailujen ulkopuolella Ganslern on kaikkien laskettelijoiden vapaassa käytössä.


title: Hahnenkammin pujottelu

text: Hahnenkammin pujottelu on laskettu vuosina 1954 ja 1998 lumenpuutteen takia ja vuosina 2007 ja 2008 suuremman yleisökapasiteetin vuoksi "Vorderganslern"-rinteellä: normaalin lähtöpaikan jälkeen rinne menee niinkutsutun "Vorderganslern"in (Ganslernin editse) kautta syöksylaskun maalisuoralle ja päättyy syöksylaskun maalialueelle.


title: Hahnenkammin pujottelu

text: Itävalta on menestynein maa 31 voitolla (37 toista sijaa ja 26 kolmatta sijaa). Toiseksi menestynein maa on Ranska 15 voitolla (9 toista sijaa ja 8 kolmatta sijaa). Kolmanneksi menestynein maa on Ruotsi 8 voitolla (5 toista sijaa).


title: Hahnenkammin pujottelu

text: Seuraavat alppihiihtäjät ovat voittaneet Hahnenkammin pujottelun:


title: Hahnenkammin pujottelu

text:
5 voittoa
4 voittoa
3 voittoa
2 voittoa


title: Hahnenkammin pujottelu

text: 1 voitto


title: Lin (futsalpelaaja)

text: Ángel Velasco Marugán (tunnetaan paremmin taiteilijanimellään Lin; s. 16. toukokuuta 1986 Segovia) on espanjalainen futsalpelaaja. Hän edustaa FC Barcelona Futsalia ja Espanjan futsalmaajoukkuetta. Pelipaikaltaan 170 senttimetriä pitkä ja 60 kilogrammaa painava Lin on ala eli laitapelaaja.


title: Lin (futsalpelaaja)

text: Lin on voittanut Espanjan futsalmaajoukkueen kanssa hopeaa MM-kilpailuista vuodelta 2012. Hän teki turnauksessa kuudessa pelissä kaksi maalia. EM-kilpailuista Linillä on kultaa vuosilta 2010, 2012 ja 2016 sekä pronssia vuodelta 2014.


title: Lin (futsalpelaaja)

text: Lin on edustanut FC Barcelona Futsalia vuodesta 2010 lähtien. Hän on voittanut seuran kanssa kaksi Espanjan mestaruutta ja kaksi UEFA Futsal Cupia. Vuodet 2005-2010 hän edusti kotikaupunkinsa Caja Segoviaa ja vuodet 2004-2005 Inter Movistaria, jossa hän voitti Espanjan mestaruuden.


title: Aicardo

text: Jesús Nazaret Aicardo Collantes (eli Aicardo; s. 4. joulukuuta 1988 Cádiz) on espanjalainen futsalpelaaja, joka edustaa FC Barcelona Futsalia ja Espanjan futsalmaajoukkuetta. Pelipaikaltaan Aicardo on puolustaja. Hänet valittiin vuonna 2010 vuoden nuoreksi futsalpelaajaksi.